Bagaimana akaun media sosial anda boleh digodam dan cara mengelakkannya?

Tahukah anda, media sosial adalah di antara medium pilihan untuk digodam? Antaranya adalah akaun ketua eksekutif syarikat Twitter, Jack Dorsey yang telah diretas dan membolehkan orang yang tidak dibenarkan menghantar tweet awam termasuk cercaan dan kutukan. Facebook turut digodam dimana penggodam telah mengeksploitasi perisian untuk mengakses 50 juta akaun pengguna dan mencuri token akses termasuk maklumat peribadi seperti jantina, agama, alamat e-mel, nombor telefon dan sejarah carian. Pelantar pesanan milik Facebook, WhatsApp juga tidak terkecuali dimana telah menemui pelanggaran keselamatan yang membolehkan penyerang menyuntik perisian intip di telefon melalui fungsi panggilan telefon aplikasi.

Selain daripada itu, penipuan berkaitan “diskaun – cermin mata hitam” di media sosial turut pernah berleluasa. Kejadian ini berlaku hasil dari penggunaan perisian malware yang menyiarkan iklan palsu ke akaun pengguna yang dijangkiti dan kemudiannya menandai rakan mereka dalam siaran tersebut. Tambahan pula jika siaran tersebut muncul dalam suapan rakan yang dipercayai, maka pengguna lebih terpedaya untuk mengkliknya yang akhirnya menjejaskan akaun mereka sendiri. Selain itu adalah ketika anda sedang melayari akaun media sosial dan terlihat rentetan catatan atau mesej yang bukan disiarkan oleh anda. Ditambah pula apabila anda menerima pesanan bahawa kata laluan akaun anda telah diubah, tanpa pengetahuan anda.

Cara untuk mengelakkan Akaun Media Sosial anda Digodam

Semua perkara yang dinyatakan tersebut, jika berlaku, ia pasti menyusahkan dan tanpa disedari, ia adalah tanda-tanda akaun anda mungkin telah diretas. Oleh itu, adakah anda mula merasa risau dengan sejumlah maklumat yang mungkin anda kongsikan secara sengaja atau tidak sengaja? Tambahan pula, media sosial adalah carian pertama bagi sesiapa yang ingin mengetahui lebih lanjut mengenai anda, rakan, keluarga termasuk penggodam. Oleh yang demikian, sekiranya digunakan tanpa berhati-hati dan skeptis, media sosial akan menjadi tempat yang berbahaya. Namun begitu, dengan beberapa tabiat dan amalan yang baik, anda dapat menjaga privasi anda sambil tetap menikmati rangkaian media sosial pilihan seperti Facebook melalui TUJUH (7) cara mudah:

1. Tetapkan Segalanya kepada Peribadi

Untuk keselamatan yang optimum, sebaiknya tetapkan semua tetapan ke “Kawan”, sehingga hanya orang yang anda kenali dapat melihat maklumat anda. Beberapa tetapan juga dapat ditandai sebagai “Hanya Saya” untuk menjadikannya benar-benar peribadi. Atau, anda boleh memilih untuk menunjukkan sesuatu kepada rakan yang dipilih sahaja.

2. Selamatkan Log Masuk Anda

Anda tidak boleh melakukan apa-apa mengenai tabiat penyimpanan media sosial yang tidak selamat, tetapi anda boleh melindungi kata laluan anda sendiri dengan menggunakan pengurus kata laluan. Idea lain yang baik untuk mengelakkan sesiapa sahaja mengakses akaun anda tanpa kebenaran anda adalah mengaktifkan pengesahan dua faktor.

Salah satu perkara paling sukar untuk menjaga privasi anda di media sosial ialah anda tidak mempunyai kawalan terhadap apa yang orang lain hantar. Sungguhpun anda mungkin tidak dapat menghapus gambar orang lain tentang anda atau mengeposkan tentang anda, anda masih dapat mengawal apa yang anda ditandai.

4. Susun Senarai Rakan Anda

Senarai rakan anda sebenarnya adalah pangkalan data terperinci mengenai orang yang anda kenali. Bagi mengelakkan indvidu asing melihatnya, anda boleh menyembunyikan senarai rakan anda dari semua orang kecuali diri anda sendiri, rakan anda yang ada, atau rakan yang terpilih.

5. Fahami Permintaan Rakan

Satu perkara yang tidak diketahui oleh ramai orang mengenai permintaan rakan ialah, sehingga anda mengesahkan atau memadamkan permintaan tersebut, orang itu akan dapat melihat maklumat mengenai anda di profil anda dan di suapan berita mereka.

6. Matikan Pengecaman Wajah

Salah satu perkara yang paling membimbangkan mengenai media sosial ialah menyimpan ratusan gambar wajah anda. Terdapat juga data sensitive lain yang disimpan oleh media sosial dan tanpa anda sedari telah meletakkan diri anda pada risiko kejuruteraan sosial dan pencurian identiti. Pertaruhan terbaik anda adalah memadam atau mengunci semua maklumat ini agar tidak ada yang dapat melihatnya melainkan anda.

7. Teliti semula Aplikasi Anda

Setiap kali anda mengambil bahagian dalam kuiz yang menyeronokkan, bermain permainan di media sosial, atau log masuk ke aplikasi menggunakan profil anda, anda sebenarnya memberi pihak ketiga akses kepada banyak data sensitif. Jadi berwaspadalah.

Kesimpulannya, tidak ada cara yang benar-benar selamat untuk menggunakan media sosial, namun dengan hanya mengubah tetapan yang dikongsikan, sedikit sebanyak akan dapat melindungi akaun anda semaksimum mungkin.

Major Hacks of Social Media Platforms – The StarEasy ways to secure facebook – VPN mentorSumber featured images.


Aplikasi Konsep Fizik dalam Kehidupan.

Samada secara sedar ataupun tidak, hidup kita seharian sebenarnya sentiasa dipenuhi dengan konsep Fizik. Bermula daripada kita bangun tidur, kita mendengar bunyi jam loceng, bunyi tersebut adalah sejenis gelombang, yang bergerak (propagate) dari jam tersebut ke gegendang telinga kita.

Kemudian selepas mandi dan berus gigi, kita mendidihkan air dalam jug pemanas untuk buat kopi. Air tersebut didihkan menggunakan konsep perubahan tenaga haba daripada tenaga elektrik. Di mana filamen pemanas mengalirkan haba yang tinggi daripadanya kepada air yang kurang haba untuk mencapai keseimbangan terma. Sebelum kita mulakan perjalanan menggunakan kereta, kita memasang tali pinggang keledar untuk keselamatan.

Mengapa? Kerana jika berlaku impak, tali pinggang keledar dapat memanjangkan tempoh masa sekaligus mengurangkan kesan impak daripada perubahan momentum. Apabila kita menekan brek kereta, brek tersebut sebenarnya berfungsi dengan mengaplikasi konsep Paskal. Pernah tak terfikir, macam mana dengan kaki menekan brek yang sangat kecil itu, boleh menghentikan sebuah kereta yang berat?

Seperti kereta Myvi yang beratnya 970kg? Hebat bukan?

Ini kerana menggunakan prinsip Paskal, daya yang sedikit pada satu hujung piston, boleh menghasilkan daya yang berpuluh kali ganda lebih besarpada hujung piston yang lain dengan syarat ianya dihubungkan melalui satu sistem bendalir tertutup. Oleh itu, sebenarnya Fizik ini sangat berguna dan membantu kita dalam keadaan kita tak sedar. Kali ini penulis ingin kongsikan tips Fizik yang boleh diaplikasikan dalam kehidupan seharian.

Ketat Nak Buka Botol Sos?

Pernah tak anda mengalami kesukaran untuk membuka penutup botol sos yang begitu ketat? Bahan dalam botol sos dimasak dengan suhu tinggi, kemudian dibotolkan dan dikenakan penutup dengan ketat. Apabila suhu sos tersebut lama kelamaan makin rendah ia menyebabkan tenaga kinetik semakin menurun, sekaligus menyebabkan tekanan juga semakin rendah di dalam botol sos.

Perkara ini menyebabkan terjadinya suasana vakum di dalam botol. Perbezaan tekanan luar (tinggi) dan dalam (rendah) ini juga menyebabkan ianya sukar untuk membuka penutup botol sos tersebut. Oleh itu, untuk membuka penutupnya, konsep diperlukan adalah dengan memecahkan ikatan vakum (break the vacuum seal). Caranya mudah saja, ambil satu sudu besi, dan ketuk di sekeliling penutup botol dengan sudut 45 darjah. Dan voila! Anda boleh buka dengan mudah. Selepas ini, ingat botol sos, ingat Fizik ya.

Rajah Mengetuk penutup botol menggunakan sudu

Sudu Besi Untuk Sejukkan Air Panas

Sekiranya anda ingin menikmati air teh hangat, namun anda mendapati ianya terlalu panas untuk anda minum sedangkan anda tidak boleh tunggu begitu lama, apakah yang boleh anda lakukan? Terdapat lagi satu cara mudah. Iaitu, masukkan sudu besi ke dalam air panas tersebut dan keluarkan selepas sudu terasa panas. Maka suhu air akan menurun.

Macam mana ini boleh berlaku?

Haba sentiasa mengalir dari tempat yang lebih panas ke tempat yang lebih sejuk sehinggalah mencapai keseimbangan terma. Keseimbangan terma bermaksud, tiada lagi jaringan pengaliran haba. Keseimbangan terma dapat dilihat dalam penggunaan termometer. Bila anda masukkan termometer ke dalam air panas, haba dari air tersebut beralih ke termometer dan menyebabkan merkuri mengembang memberikan bacaan suhu. Apabila haba dari air beralih ke sudu besi, maka suhu air akan menurun Besi mempunyai nilai konduksi terma yan tinggi. Semakin tinggi konduksi terma sesuatu bahan, maka semakin baik ianya dalam menyerap dan mengalirkan haba. Sekiranya kita menggantikan sudu besi dengan sudu plastik, pastinya ia tidak dapat menyerap haba dengan efektif, kerana besi mempunyai nilai konduksi terma 80 kali ganda berbanding plastik. Lebih banyak sudu besi anda masukkan dalam air tersebut, lebih banyak haba mengalir keluar dari air. Namun jangan lupa, keluarkan sudu tersebut bila ianya telah panas ya.

Rajah Pengaliran haba dari air kepada sudu

Nak Baling Bola Lebih Jauh?

Mungkin anda merupakan seorang pemain bola jaring atau bola keranjang. Atau paling tidak pun, pasti anda pernah melihat permainan ini, bukan? Tahukah anda, untuk mendapat jaringan 3 mata, seseorang itu perlu membuat lontaran dengan berada 6 meter dari jaring. Sangat jauh. Selain dari mengenakan daya yang tinggi semasa lontaran, terdapat satu lagi tips untuk membaling paling jauh. Iaitu menggunakan sudut .

Pergerakan bola yang dibaling ini dikenali sebagai pergerakan projektil yang mempunyai bentuk pergerakan parabola. Pergerakan projektil dikenakan satu daya awal sahaja (contoh seperti baling dan sepakan) kemudian hanya di bawah pengaruh graviti sehingga jatuh ke permukaan.

Mengapa sudut menyebabkan bola pergi paling jauh? Secara matematiknya, formula bagi mendapatkan jarak melintang untuk pergerakan projektil adalah (AB = jarak melintang). Sekiranya kita abaikan pemalar g, dan menganggap V adalah yang tertinggi seseorang dapat lakukan, maka pembolehubah yang boleh dimanipulasi adalah sudut . Produk tertinggi bagi adalah 1 apabila . Maka . Konsep ini boleh anda aplikasikan dengan pelbagai keadaan, termasuklah membaling gumpalan sampah kertas ke dalam tong sampah di pejabat anda.

Rajah Ilustrasi balingan bola sudut 45 darjah

Fizik adalah ilmu pengetahuan yang dapat kita pelajari bukan sahaja untuk memahami perkara yang besar dan penggunaan yang kompleks. Namun, ianya mengenai bagaimana alam ini berfungsi, serta bagaimana dapat kita manfaatkan hukum alam tersebut. Dengan memahami Fizik disebalik keadaan yang berlaku di sekeliling kita, hidup pasti lebih menyeronokkan.

Thermal conductors and insulators. Siyavula – Technology Powered Learning.Heat Transfer. Animated Science.Conduction of Heath – SouthwesternTemperature and Thermal Equilibrium – Physics LibretextHow Should You Launch a Ball to Achieve the Greatest Distance? – Scientific AmericanProjectile Equation – Problem Physics


Cuka Kayu: Penggunaannya dalam pertanian

Cuka kayu atau asid piroligneus adalah hasil sampingan berbentuk cecair yang terhasil daripada proses pembuatan arang, iaitu pembakaran kayu tanpa udara (proses pirolisis). Melalui proses ini arang (biochar), tar, cuka kayu, dan pelbagai produk gas terhasil seperti wap air, metana, hydrogen, karbon dioksida, karbon monoksida dan lain lain.

Cuka ini juga dikenali sebagai liquid smoke, bio oil, liquid oil, pyroligneous liquid, pyrolysis oil, wood liquid dan wood distillate. Cuka kayu mengandungi lebih 200 komponen kimia larut air dengan 80-90% air dan 10-20% bahan kimia organik seperti asid organik, alkana, fenolik, alkohol dan ester. Asid asetik membawa peratusan yang besar iaitu 50% larutan dan mempunyai manfaat yang besar terhadap kesuburan tanah dan perkembangan pokok.

Cuka ini telah digunakan dalam bidang pertanian sejak sekian lama kerana manfaat yang didapati daripadanya. Sebagai contoh, kajian mendapati bahan ini dapat meningkatkan hasil pertanian dalam pelbagai species tanaman dengan cara menggalakkan dan meningkatkan percambahan benih, tumbesaran pokok, berat buah dan kualiti buah dan sayur.

Bukan sahaja dapat membantu pertumbuhan pokok, cuka kayu juga bertindak melawan dan menghalang patogen pokok seperti kulat dan bakteria. Kajian juga mendapati cuka kayu dapat bertindak sebagai baja organik dan dapat menyuburkan tanah dengan meningkatkan aktiviti microbial tanah dan struktur fizikal tanah.

Di Jepun, cuka ini diterima pakai secara meluas oleh pekebun sayur sebagai bahan kimia tani organik kerana kesan positifnya terhadap pokok. Selain itu ekstrak cuka ini juga digunakan dalam industri makanan sebagai penambah rasa dan agen penstabil. Hari ini cuka ini atau asid piroligneus dikenali kerana sifat organiknya dan berpotensi sebagai pengganti baja dan racun sintetik.

Bahan Mentah untuk Penghasilan Cuka Kayu

Cuka kayu boleh dihasilkan melalui tiga kaedah iaitu secara terma, kimia dan biokimia. Tumbuhan berpotensi sebagai bahan mentah untuk penghasilan cuka ini terdiri daripada sumber hutan (kulit kayu dan sisa industri perkayuan) dan sumber pertanian (buluh, sekam dan jerami padi, tebu dan hampas tebu, batang jagung, tangkai pokok kapas, kulit hickory, kulit badam, hazelnut, jerami gandum, sisa nanas, kulit walnut dan sisa teh). Terdapat lebih daripada 100 jenis biojisim tumbuhan dapat dijadikan sumber penghasilan bahan ini. Disebabkan komposisi kimia setiap tanaman adalah berbeza, kualiti cuka kayu yang terhasil juga adalah berbeza (dari segi komposisi kimia dan sifat).

Cuka kayu daripada sumber tumbuhan berkayu dilaporkan dapat meningkatkan kadar percambahan benih dan tumbesaran anak pokok. Contoh pokok berkayu adalah seperti daripada jenis Eucalyptus, birch, bic, oak, sedar, kayu getah, walnut dan bakau. Cuka kayu dari sumber buluh pula dikatakan dapat menjadi agen penggumpal getah dan antikulat yang lebih baik daripada asid asetik dan asid formik yang digunakan secara tradisi dalam industri getah.

Cuka yang terhasil daripada pembakaran anaerob buluh mempunyai kesan terhadap tumbesaran pokok dan penghasilan sayur-sayuran seperti salad, timun dan tanaman kol kerana ia dapat meransang percambahan benih. Selain itu biojisim pokok herba juga dapat dijadikan sebagai sumber penghasilan cuka kayu. Cuka daripada pokok rosemary mempunyai sifat antioksidan yang tinggi kerana kehadiran IS-α-Pinene and Eucalyptol. Campuran cuka yang dihasilkan daripada kemangi atau selasih dengan cuka daripada tempurung dan sabut kelapa dalam nisbah 1:1 berpotensi tinggi untuk menghalau serangga perosak seperti koya-koya.

Penggunaan Cuka Kayu dalam Pertanian

Cuka kayu digunakan dengan cara menyemburkan ke atas tanah atau ke atas batang, tangkai, dahan, ranting dan daun pokok. Penggunaan cuka kayu dalam bidang pertanian mampu meningkatkan produktiviti, kesihatan dan kualiti hasil tuaian tanaman. Dari segi pertumbuhan dan perkembangan pokok, penyemburan bahan ini ke atas daun dapat meningkatkan kandungan klorofil dan penampilan berkilat daun yang mampu meningkatkan kadar fotosintesis dan sintesis gula dan asid amino tumbuhan.

Selain itu, kandungan ester di dalam cuka ini juga mampu mempercepat tumbesaran dan perkembangan pokok. Produktiviti tanaman juga meningkat kerana cuka kayu mampu meningkatkan jumlah berat kering, bilangan buah, berat basah dan berat kering buah-buahan disamping meningkatkan nutrisi hasil tanaman. Peningkatan hasil bijirin padi dan kacang soya juga dilaporkan dengan penggunaan cuka kayu pada peringkat awal penanaman. Penyemburan cuka ke atas daun salad, timun dan tanaman kole meningkatkan hasil tanaman. Selain itu saiz buah, kemanisan dan berat buah juga lebih baik dan berkualiti dilaporkan dalam penanaman rock melon. Di Brazil, bahan ini dapat menyuburkan tanah yang mengalami masalah ketidaksuburan kesan daripada kehilangan nitrogen dan fosforus disamping bertindak sebagai racun kawalan penyakit.

Cuka kayu daripada pokok bakau mempunyai antioksidan yang tinggi yang mampu melindungi pokok dari serangan penyakit atau perosak. Cuka ini juga digunakan sebagai racun perosak, antimikrob dan antikulat kerana kandungan fenolik di dalamnya. Penggunaan bahan ini sebagai racun kawalan perosak telah banyak dilaporkan di Jepun dan U.K. Selain itu, cuka ini juga digunakan sebagai agen kawalan rumpai kerana kandungan organik di dalamnya. Bahan ini juga dijadikan sebagai baja tanaman organik dalam penanaman padi, tebu dan ubi keledek. Dalam tanaman tanpa tanah, bahan ini mampu meningkatkan hasil rock melon sehingga 20% dari sega berat buah dan kemanisan.

Kesan Terlebih Penggunaan Cuka Kayu

Penggunaan cuka kayu pada kepekatan yang tinggi boleh menyebabkan percambahan benih terbantut. Ini kerana pH yang rendah tidak sesuai untuk percambahan benih. Selain itu, kesuburan tanah juga boleh terjejas akibat penggunaan cuka kayu yang terlebih kerana cuka kayu mampu meningkatkan bakteria dalam tanah tetapi menghalang actinomycetes.

Ini mengakibatkan kestabilan dan kelestrian ekosistem tanah terjejas. Keasidan tanah juga mungkin berlaku akibat penggunaan cuka kayu pada kepekatan yang tinggi dalam jangka masa yang panjang. Penggunaan cuka kayu secara meluas mampu meningkatkan kualiti persekitaran dan ekologi bumi disamping mendatangkan manfaat kepada sosioekonomi dan kesihatan manusia dan alam.

Beli Cuka Kayu Disini

Komarayati, S., Gusmailina, G., & Pari, G. (2013). Arang Dan Cuka Kayu: Produk Hasil Hutan Bukan Kayu Untuk Meningkatkan Pertumbuhan Tanaman Dan Serapan Hara Karbon. Jurnal Penelitian Hasil Hutan, 31(1), 49-62.Grewal, A., Abbey, L., & Gunupuru, L. R. (2018). Production, prospects and potential application of pyroligneous acid in agriculture. Journal of Analytical and Applied Pyrolysis, 135, 152-159.


7 Khasiat Bayam Terhadap Kesihatan

Apakah khasiat bayam terhadap kesihatan seseorang? Artikel ini akan membincangkan beberapa khasiat sayur bayam ini dan penjelasan berkenaan perkara tersebut.

Bayam ialah sejenis sayuran yang digunakan secara meluas di Malaysia. Bayam juga dikenali sebagai Spinacia Oleracea. Di Malaysia, umum mengetahui penggunaan sayur bayam di dalam masakan seperti tumis, goreng, cucur, mahupun di buat sebagai pastri. Sayur bayam mempunyai pelbagai jenis mengikut warna mahupun bentuk bayam tersebut. Jenis bayam mengikut warna ialah bayam merah. Manakala bagi mengikut bentuk bayam ialah bayam pasir, bayam putih dan bayam hijau. Namun, adakah anda tahu khasiat sebenar bayam terhadap kesihatan tubuh badan anda sehingga diberi gelaran Superfoods.

Anemia ialah suatu keadaan di mana bacaan sel darah berkurang di dalam badan. Selalunya bacaan ini di baca melalui Haemoglobin (Hb). Anemia terjadi apabila bacaan Hb kurang daripada 13.5 bagi lelaki, dan bacaan bagi perempuan kurang daripada 12. Antara gejala anemia ialah muka pucat, kesejukan dan kebas pada jari-jari tangan dan kaki, degupan jantung yang tidak sekata, dan rasa penat tanpa membuat aktivit berat.

Bayam mempunyai kandungan zat besi yang tinggi. Zat besi merupakan elemen penting di dalam pembuatan darah di dalam badan. Pembuatan darah di dalam badan bermula di dalam tulang dan perlu dibantu oleh zat besi untuk pembuatan yang lebih berkesan.

Selain itu, bagi ibu mengandung juga sering mendapat anemia ketika mengandung. Hal ini sekiranya tidak diambil perhatian, kandungan janin mungkin akan terjejas. Maka, sekiranya anda mengalami anemia atau kekurangan sel darah merah di dalam badan pengambilan sayur bayam mampu mengurangkan risiko anda mengalami gejala anemia tersebut.

2. Mencegah kecacatan tiub neural pada bayi

Adakah anda mengambil makanan tambahan asid folik daripada pihak hospital. Ianya diwajibkan bagi setiap ibu mengandung untuk mengambil asid folik. Hal ini bagi mencegah kecacatan tiub neural seperti kecacatan pada tulang belakang. Asid folik diperlukan untuk proses tumbesaran dan membantu proses perkembangan sistem saraf yang betul. Contohnya, kekurangan asid folik menyebabkan kecacatan spina bifida pada bayi. Bayi yang mempunyai kecacatan spina bifida sangat berisiko untuk mati.

Dengan mengambil sumber asid folik daripada sumber makanan yang segar seperti bayam, serta mengambil makanan tambahan asid folik mampu mencegah kecacatan neural tiub.

3. Mencegah kerapuhan tulang (Osteoporosis)

Bayam kaya dengan kalsium. Di mana kalsium merupakan elemen penting dalam menjadikan tulang menjadi tumpat dan lebih kuat. Pengambilan tulang berkait rapat dengan tulang rapuh dan sekaligus dalam mencegah dan menghalang seseorang daripada osteoporosis. Mineral ini juga penting untuk mengekalkan kesihatan gigi dan kuku yang sihat.

4. Sumber bagi vitamin K

Bayam kaya dengan vitamin K. Di mana, vitamin K membantu dalam pembekuan darah dengan menghasilkan prothrombin dan ini membantu proses pembekuan darah bagi seseorang yang mengalami masalah darah lambat beku. Manfaat vitamin K ini juga memberi peranan dalam proses pembentukan tulang kerana membantu dalam mengawal paras kalsium dalam darah.

Namun, sekiranya anda mengambil warfarin atau juga dikenali sebagai antikoagulan, anda perlu mendapatkan nasihat dan berbincang bersama doktor atau pakar pemakanan sebelum mengambil bayam ini dalam jumlah yang banyak. Hal ini kerana, ubat cair darah seperti warfarin bersifat untuk mencairkan darah, dan bayam pula bersifat membekukan darah.

5. Membantu kesihatan mata

Bayam kaya dengan karotenoid seperti zeaxanthin dan lutein. Karotenoid ini yang bertanggungjwab terhadap memberikan warna pada sesuatu tumbuhan dan sayuran. Mata manusia juga mempunyai pigmen yang tinggi. Pigmen ini berfungsi sebagai pelindung kepada mata daripada rosak akibat terkena cahaya matahari.

Selain itu, beberapa kajian mendapati pigmen zeaxanthin dan lutein membantu mencegah pembentukan katarak pada mata. Di mana pembentukan katarak ini akhirnya akan mengakibatkan buta

6. Sumber vitamin C

Keperluan vitamin C ialah 70mg sehari bagi dewasa Vitamin C juga boleh didapati pada bayam . 1 genggam bayam yang sudah dimasak mempunyai 15mg sumber vitamin C. Vitamin C penting dalam pembentukan kolagen iaitu sejenis protein yang bertanggungjawab di dalam memberi struktur tulang, otot dan salur darah.

Vitamin C juga dikenali sebagai antioksidan semulajadi. Di mana membantu melindungi sel daripada serangan radikal bebas. Radikal bebas ini menyebabkan kerosakan pada sel-sel badan, dan DNA.

7. Mengurangkan risiko sakit jantung

Sakit jantung disebabkan oleh atherosclerosis disebabkan oleh pengerasan pada arteri. Di dalam sayur bayam mempunyai satu jenis pigmen. Ianya dikenali sebagai lutein dan lutein dikatakan mempu mengurangkan risiko mendapat serangan sakit jantung, dan strok. Hal ini kerana bayam mengandung nitrat. Nitrat berperanan dalam meningkatkan oksida nitric dan membantu merehatkan tisu otot, meningkatkan pengedaran darah dan menghalang pembentukan plak pada salur darah.

8. Menurunkan tekanan darah tinggi

Bagi yang mempunyai penyakit darah tinggi, pengambilan bayam berkesan dalam mengurangkan tekanan darah tinggi kerana mempunyai nitrat. Bayam boleh dijadikan sayuran yang murah dan berkesan di dalam mengawal tekanan darah tinggi.

Akhirnya, bayam merupakan suatu sayuran yang bukan sahaja enak malah mempunyai pelbagai manfaat kepada kesihatan. Mulakan dari sekarang dengan mengambil satu hidangan sayur bayam dan rasai kebaikan sayuran superfood ini.

Diharap artikel khasiat bayam ini dapat memberikan sedikit sebanyak pengetahuan berkenaan kebaikan sayur ini kepada para pembaca

Khasiat Tumbuh-tumbuhan yang lain

Blekkenhorst, L. C., Sim, M., Bondonno, C. P., Bondonno, N. P., Ward, N. C., Prince, R. L., Devine, A., Lewis, J. R., & Hodgson, J. M. (2018). Cardiovascular Health Benefits of Specific Vegetable Types: A Narrative Review. Nutrients, 10(5), 595.Gee, L. C., & Ahluwalia, A. (2016). Dietary Nitrate Lowers Blood Pressure: Epidemiological, Pre-clinical Experimental and Clinical Trial Evidence. Current hypertension reports, 18(2), 17.


Apakah Kesan Makan Makanan Yang Dipanggang?

Memanggang adalah kaedah memasak panas dan kering, sama ada menggunakan haba panas dari ketuhar, api terbuka, atau sumber haba lain untuk memasak makanan sepenuhnya di semua bahagian. Memanggang adalah salah satu cara menghasilkan reaksi Maillard iaitu reaksi yang menjadikan makanan dipanggang berwarna coklat, enak, manis dan berkaramel.

Panggang menjadi kegemaran ramai disebabkan cara masaknya yang mudah dan sesuai untuk dijadikan menu hari keramaian dan perjumpaan sosial di luar rumah. Namun, memanggang boleh mendatangkan kesan yang tidak baik kepada tubuh badan. Teruskan membaca artikel ini untuk mengetahui kesan makan makanan yang dipanggang.

Meningkatkan Risiko Penyakit Kanser

Apabila daging daripada lembu, kambing, ayam atau ikan dimasak di atas api atau suhu yang sangat tinggi, protein daripada otot daging tersebut akan bertindak balas dengan suhu panas api. Tindak balas ini seterusnya membentuk satu sebatian yang disebut sebagai heterosiklik amina (HCA). HCA terbukti boleh menyebabkan perubahan DNA selular badan dan meningkatkan risiko penyakit kanser.

Selain daripada HCA, bahan lain yang terdapat pada makanan yang dipanggang termasuklah aromatic polisiklik hidrokarbon (PAH).[1] PAH terbentuk melalui asap yang ditemui di permukaan daging ketika proses memanggang dan sukar untuk dibuang. Kedua-dua bahan ini iaitu PAH dan HCA dikaitkan dengan risiko tinggi pelbagai jenis kanser termasuklah kanser ovari, kanser kolorektal, kanser paru-paru dan barah payudara.[2,3,4] HCA dan PAH mampu merosakkan DNA setelah proses pengaktifan bio iaitu proses metabolisma oleh enzim tertentu badan.

Meningkatkan Pengambilan Makanan Bersifat Karsinogenik

Makanan yang dipanggang jika tidak dipotong dengan bahagian kecil mestilah dimasak dengan masa yang lebih lama. Seterusnya, makanan tersebut berisiko tinggi untuk mempunyai beberapa bahagian yang terlebih masak dan hangus jika tidak dimasak dengan baik. Pengambilan makanan yang terlebih masak dan hangus juga dapat meningkatkan risiko penyakit kanser.

Makanan yang berwarna hitam dan terlebih masak bersifat karsinogenik dan boleh menyebabkan pengumpulan bahan aktif di dalam badan. Terdapat bukti yang mengaitkan pengambilan daging hangus yang tinggi secara berkala dengan peningkatan risiko barah pankreas sebanyak 60%.[5] Walaupun bahagian kehitaman dan terlebih masak dapat dibuang sebelum makan, memasak makanan dengan cara panggang secara kerap boleh meningkatkan pengambilan makanan yang bersifat karsinogenik.

Meningkatkan Risiko Penyakit Jantung dan Darah Tinggi

Pengambilan makanan yang dipanggang biasanya dikaitkan dengan menu-menu popular dengan penggunaan daging merah dan makanan yang diproses. Seringkali makanan dipanggang dimasak bersama sos segera yang tinggi dengan kandungan sodium dan makanan segera seperti sosej dan daging segera.

Hal ini seterusnya dikaitkan dengan pengambilan banyak makanan yang berlemak tinggi dan bersodium tinggi. Terdapat banyak kajian yang membuktikan bahawa pengambilan makanan yang diproses dan tinggi sodium dapat meningkatkan risiko penyakit jantung dan darah tinggi.

Pengambilan yang melebihi porsi makanan ketika memasak makanan yang dipanggang juga boleh membawa kepada tinggi jumlah pengambilan kalori, lemak, kolesterol dan sodium yang mana membawa risiko tinggi kepada penyakit jantung dan darah tinggi. Selain membawa risiko penyakit jantung dan darah tinggi, pengambilan makanan diproses yang tinggi dengan kandungan sodium juga secara tidak langsung boleh meningkatkan risiko kanser postat.[6]

Tips Memanggang Makanan Secara Sihat

Disebalik kerisauan tentang bahaya memanggang makanan, memanggang makanan boleh dilakukan dengan beberapa tips sihat seperti berikut:

Merebus makanan yang hendak dipanggang terlebih dahulu untuk mengurangkan lemak menitis saat memanggang, mengurangkan penghasilan asap dan mengurangkana masa memasak.Sering membolak balikkan makanan yang dipanggang untuk mengelakkan ada bahagian makanan yang terlebih masak dan berwarna hitam.Memanggang makanan menggunakan suhu yang lebih rendah dan tidak terlampau tinggi.Elakkan memanggang di atas arang terbakar secara langsung.Hadkan penggunaan penutup untuk mengurangkan asap tebal berkumpul dan melekat pada makanan yang dimasak.Kerap membuang bahagian hitam pada makanan yang dipanggang sebelum makan.Pastikan alatan memanggang bersih daripada kesan memanggang sebelumnya untuk mengelakkan makanan cepat hangus dan tidak dimasak secara sekata.

Disebalik kegembiraan menyambut hari istimewa dan pesta keramaian bersama makanan dipanggang, selalulah mengamalkan tips-tips memanggang makanan yang sihat. Pengambilan makanan yang seimbang bersama makanan tinggi potasium seperti buah-buahan dan sayur-sayuran amat digalakkan untuk mengimbangi jumlah pengambilan sodium dalam makanan.

Chemicals in meat cooked at high temperatures and cancer risk. National Cancer Institute. July 11, 2017; Accessed: August 16, 2018. Available at: Cancer.govLazarevic, K., Nagorni, A., Rancic, N., Milutinovic, S., Stosic, L., & Ilijev, I. (2010). Dietary factors and gastric cancer risk: hospital-based case control study. Journal of BU ON.: official journal of the Balkan Union of Oncology, 15(1), 89-93.Abramsson-Zetterberg, L., Darnerud, P. O., & Wretling, S. (2014). Low intake of polycyclic aromatic hydrocarbons in Sweden: Results based on market basket data and a barbecue study. Food and chemical toxicology, 74, 107-111.Ronco, A. L., De Stefani, E., Boffetta, P., Deneo‐Pellegrini, H., Acosta, G., & Mendilaharsu, M. (2006). Food patterns and risk of breast cancer: a factor analysis study in Uruguay. International journal of cancer, 119(7), 1672-1678.Your guide to healthy grilling. WebMD. October 28, 2016; Accessed: August 16, 2018. Available at: WebMDCancer trends progress report: red meat consumption. National Cancer Institute. February 2018; Accessed August 16, 2018.


Pemakanan Bagi Pesakit Dialisis

Bagaimanakah cara pemakanan bagi pesakit kegagalan buah pinggang yang perlu menjalani dialisis? Artikel ini akan membincangkan beberapa jenis makanan yang anda perlu elak atau tambah bagi pesakit ini.

Dialisis adalah rawatan yang mengambil alih tugas-tugas yang dilakukan oleh buah pinggang apabila buah pinggang sudah tidak boleh berfungsi.

Di antara sesi dialisis, sisa dan bahan buangan akan berkumpul dalam darah dan membuatkan keadaan pesakit tidak selesa. Pesakit boleh mengurangkan pengumpulan sisa buangan dengan mengawal pemakanan. Artikel ini akan menjelaskan secara ringkas tentang pemakanan bagi pesakit dialisis.

Pesakit dialisis memerlukan protein yang tinggi kerana protein akan disingkirkan sewaktu rawatan. Antara sumber protein adalah:

Elakkan sumber protein yang terproses seperti sosej dan daging kisar kerana ia mengandungi kandungan sodium dan fosforus yang tinggi.

Secara umumnya, keperluan protein bagi pesakit dialysis adalah 1.2 g/kg/ berat badan. Namun keperluan ini mungkin berubah mengikut kondisi pesakit. Doktor dan dietitian yang akan menentukan berapakah keperluan bagi pesakit.

Sodium adalah sebahagian daripada garam. Sodium berfungsi untuk mengawal kemasukan cecair daripada luar dan dalam sel dan tisu badan.

Bagi pesakit dialysis, terlalu banyak sodium akan membahayakan keadaan mereka kerana buah pinggang tidak boleh menyingkirkan lebihan sodium dan cecair daripada badan. Apabila sodium berkumpul dalam badan, ia akan meningkatkan tekanan darah, edema (bengkak pada kaki, tangan dan muka), sesak nafas dan masalah jantung.

Makanan yang tinggi garam akan membuatkan anda cepat dahaga dan akan minum air lebih banyak. Ini adalah sangat bahaya bagi pesakit dialysis kerana air akan berkumpul dalam badan dan memyebabkan komplikasi. Berikut adalah contoh makanan tinggi sodium yang perlu dielakkan:

Tips kurangkan sodium dalam pemakanan:

Gantikan garam dengan herba dan rempah ratus dalam masakanSemak label makanan dan pilih produk ‘rendah sodium’Elakkan makanan terproses, diawet dan makanan dalam tin dan botol.

Potasium merupakan mineral yang berfungsi untuk mengawal degupan jantung dan memastikan otot berfungsi dengan baik. Fungsi buah pinggang adalah untuk memastikan jumlah potasium dalam badan seimbang. Namun apabila buah pinggang sudah tidak dapat berfungsi, pesakit perlu menghadkan pengambilan makanan yang mengandungi tinggi potassium kerana ia akan membahayakan kondisi mereka.

Jika paras potasium dalam darah tinggi, pesakit akan berasa lelah, kebas dan boleh menyebabkan serangan jantung. Berikut merupakan contoh makanan yang mengandungi tinggi potasium yang perlu dielakkan:

Tips mengurangkan potassium dalam makanan:

Basuh dan rendam sayur selepas dipotong untuk meningkatkan kehilangan potassiumElakkan mengambil kuah dari masakan lauk-pauk dan sayur.Buang kulit buah-buahan sebelum makanMakan buah dalam tin tanpa sirapnya.

Fosfat adalah mineral yang terdapat dalam tulang. Ia berfungsi untuk membina tulang yang kuat dan sihat. Bagi pesakit dialysis, mereka perlu menghadkan makanan yang tinggi fosfat kerana hanya sedikit sahaja fosfat yang akan disingkarkan ketika dialisis.

Tahap fosfat yang tinggi akan menyebabkan kalsium ditarik keluar daripada tulang dan menjadikan tulang lemah. Selain itu, tahap fosfat dan kalsium yang tinggi juga akan menyebabkan kalsium berkumpul pada saluran darah dan seterusnya akan meningkatkan risiko serangan jantung, strok atau kematian.

Pesakit akan diberi ubat pengikat fosfat yang perlu dikunyah bersama makanan. Ubat pengikat fosfat ini akan ‘mengikat’ fosfat daripada makanan supaya ia tidak akan diserap ke dalam salur darah dan seterusnya ia akan disingkir melalui najis.

Berikut merupakan senarai makanan yang mengandungi tinggi fosfat yang perlu dielakkan:

Nota tambahan: Nasi/mi yang dimasak bersama ikan /daging /ayam /kekacang akan mengandungi fosfat yang tinggi. Ikan, ayam, dan daging tinggi fosfat dan perlu dimakan bersama ubat pengikat fosfat

Pesakit perlu menghadkan pengambilan cecair seperti yang ditetapkan oleh doktor. Cecair berlebihan akan menyebabkan pesakit mengalami kenaikan berat badan di antara sesi dialisis, sukar untuk bernafas, edema dan menggangu bacaan tekanan darah.

Tambahan pula, hidangan seperti sup dan sesetengah pencuci mulut juga mengandungi cecair. Jadi, pastikan jumlah cecair daripada makanan ini juga diambil kira.

Tips bagi mengawal pengambilan cecair:

Sediakan jumlah air yang tetap untuk diminumHisap ketulan ais sekiranya dahaga tetapi sukatannya perlu diambil kiraBerkumur tanpa menelan air sekiranya mulut keringHisap gula-gula bagi merangsang pengeluaran air liur.Hadkan makanan yang tinggi garam

Pesakit hemodialysis menjalani rawatan hemodialisis sebanyak tiga kali seminggu perlu menghadkan potasium, sodium, fosfat dan cecair dalam pemakanan mereka. Ini kerana darah mereka hanya dibersihkan tiga kali seminggu dan berkemungkinan sisa dan cecair akan berkumpul dalam darah sewaktu hari yang tidak membuat rawatan jika mereka tidak menjaga pemakanan. Artikel ini hanya menjelaskan tentang pemakanan bagi pesakit dialisis secara umum. Bagi penerangan lebih terperinci, pesakit disarankan untuk berbincang dengan doktor dan dietitian mereka.

Tips Pemakanan yang lain

Perkhidmatan Dietetik dan Sajian Kementerian Kesihatan MalaysiaAtlas Makanan: Saiz pertukaran dan PorsiEating & Nutrition for Hemodialysis. (2016, September 01). Retrieved November 14, 2020, from National Institute of HealthKidney failure/ESRD diet. (n.d.). Retrieved November 14, 2020, from Kidney FundPotassium and Your CKD Diet. (2020, June 15). Retrieved November 14, 2020, from Kidney.org


7 Khasiat Labu yang anda Perlu Tahu

Labu merupakan sejenis sayuran berkanji yang tergolong dalam kumpulan famili Cucurbitaceae. Ia berasal daripada Amerika Utara dan sangat popular digunakan sewaktu Halloween dan Thanksgiving. Artikel ini menjelaskan khasiat labu kepada kesihatan.

Bagi 100 gram labu ia mengandungi kandungan nutrisi seperti berikut:

Kalori: 60kcalProtein: 0.9gLemak: 0.1gKarbohidrat: 14gSerat: 0.3gKalsium: 21mgZat Besi: 0.7mgKalium: 113mgVitamin C: 36.6mgKaroten: 1000mcg

1. Tinggi kandungan antioksidan

Radikal bebas adalah molekul yang dihasilkan oleh badan. Ia berfungsi untuk menghapuskan bakteria yang berbahaya. Namun, jika radikal bebas ini berlebihan, ia akan menyebabkan tekanan oksidatif dan ini berkait dengan risiko penyakit seperti kencing manis, tekanan darah tinggi, penyakit jantung dan kanser.

Labu mengandungi antioksidan seperti alfa-karotena, beta-karotena dan beta-cryptoxanthin yang berfungsi untuk menghalang radikal bebas daripada merosakkan sel dalam badan.

2. Meningkatkan sistem imun

Labu mengandungi banyak nutrisi yang boleh meningkatkan sistem imun.

Ia mengandungi tinggi beta-karotena, di mana badan akan menukarkannya kepada vitamin A. Beberapa kajian telah membuktikan bahawa vitamin A dapat menguatkan sistem imun dan membantu melawan jangkitan penyakit.

Labu juga mengandungi vitamin C, di mana kajian telah menunjukkan ia meningkatkan penghasialn sel darah putih, membantu sel imun untuk berfungsi secara efektif serta berguna untuk cepat sembuh luka.

Selain vitamin A dan C, labu juga merupakan sumber vitamin E, zat besi dan folat. Kesemua vitamin dan mineral ini terbukti dapat membantu untuk meningkatkan sistem imun.

3. Mengekalkan kesihatan mata

Semakin berumur, penglihatan kita akan semakin terhad. Terdapat beberapa nutrien dalam makanan yang dapat mengurangkan risiko rabun. Labu diperkaya dengan nutrient yang memainkan peranan dalam mengekalkan kesihatan mata. Ia mengandungi beta-karotena, di mana ia akan bertukar kepada vitamin A dalam badan.

Para pengkaji mendapati bahawa individu yang tinggi pengambilan beta-karotena dapat mengurangkan risiko katarak mata secara signifikan.

Selain itu, labu juga mengandungi vitamin C dan E, di mana ia berfungsi sebagai antioksidan yang boleh mencegah radikal bebas daripada merosakkan sel mata.

4. Mengurangkan risiko kanser

Kanser merupakan satu penyakit yang disebabkan oleh sel yang membiak secara abnormal. Sel kanser menghasilkan radikal bebas bagi membantunya membiak dengan cepat.

Kandungan karotenoid yang terdapat dalam labu bertindak sebagai antioksidan.  Antioksidan ini akan meneutralkan radikal bebas dan dapat mencegah beberapa jenis kanser seperti kanser perut, pankrease dan payu dara.

5. Membantu mengekalkan kesihatan jantung

Labu mengandungi tinggi potassium, vitamin C dan serat. Nutrien ini memberi manfaat kesihatan kepada jantung. Kajian telah menunjukkan bahawa individu yang mempunyai tinggi pengambilan potassium dapat mengurangkan risiko tekanan darah tinggi dan strok – antara dua risiko penyakit jantung.

Antioksidan dalam labu juga dapat membantu melindungi kolesterol LDL (jahat) daripada teroksida. Jika kolesterol LDL ini teroksida, ia akan bergumpal di sepanjang salur darah dan meningkatkan risiko penyakit jantung.

6. Mengekalkan kesihatan kulit

Kandungan karotenoid seperti beta-karotena berfungsi sebagai sunblock semulajadi dan melindungi kulit daripada sinaran UV yang berbahaya.

Labu juga mengandungi vitamin C, penting bagi kulit yang sihat. Vitamin C menghasilkan kolagen, sejenis protein yang mengekalkan kesihatan kulit.

Tambahan pula, labu mengandungi kandungan lutein, zeaxanthin, vitamin E dan beberapa antioksida lain yang terbukti dapat meningkatkan pertahanan kulit terhadap sinaran UV.

7. Biji labu dapat meningkatkan kualiti tidur

Selain labu, biji labu juga boleh dimakan dan terbukti mempunyai manfaat kepada kesihatan.

Biji labu mengandungi triptofan, sejenis asid amino yang membuatkan kita rasa mengantuk. Kandungan zink dalam biji labu juga membantu untuk menukarkan triptofan kepada serotonin, di mana ia akan bertukar kepada melatonin, sejenis hormone yang mengawal kitaran tidur.

Labu mengandungi pelbagai vitamin, mineral dan antioksidan yang bermanfaat kepada kesihatan. Kandungan nutrient dan antioksidannya bagus untuk kesihatan mata, mengurangkan risiko penyakit kanser dan meningkatkan kesihatan jantung dan kulit.

Diharap artikel khasiat buah labu ini akan memberikan pencerahan kepada para pembaca berkenaan khasiat buah ini

Artikel Berkaitan: Cara Tanam Labu

Khasiat Tumbuh-tumbuhan yang lain

Brown, M. (2018, September 24). Top 11 Science-Based Health Benefits of Pumpkin Seeds. Retrieved November 11, 2020, from HealthlineRaman, R. (2018, August 28). 9 Impressive Health Benefits of Pumpkin. Retrieved from Healthline


Cara Tanam Ubi Kayu dengan Betul dan Mudah

Bagaimanakah cara tanam ubi kayu yang betul dan mendatangkan hasil? Artikel ini akan membincangkan cara-cara yang berkesan untuk anda menanam ubi kayu, kawalan rumpai, pembajaan dan sebagainya.

Siapa yang tidak mengenali ubi kayu? Untuk pengetahuan umum, ubi kayu ataupun nama saintifiknya Manihot esculenta Crantz merupakan salah satu makanan ruji masyarakat Asia termasuk rakyat Malaysia. Ianya juga merupakan tanaman berkanji yang kaya dengan sumber karbohidrat. Pelbagai kegunaan ubi kayu ini terhadap masyarakat dunia seperti sumber makanan ternakan, boleh dijadikan produk makanan seperti kuih-muih, boleh dijadikan sebagai pengganti tepung gandum dan sebagainya.

Tanaman ini sangatlah berpotensi untuk dimajukan sebagai tanaman komoditi kerana penggunaannya terhadap masyarakat amat meluas untuk pelbagai tujuan. Pada pendapat saya, untuk menjalankan aktiviti penanaman tanaman ini amatlah mudah serta tidak memerlukan penjagaan yang terlalu rapi untuk mendapatkan hasil. Melalui artikel kali ini, saya akan berkongsikan kepada anda cara tanam ubi kayu dengan betul dan mudah.

Artikel Berkaitan: Khasiat Ubi Kayu Kepada Kesihatan

Terdapat beberapa jenis varieti yang wujud dan selalu ditanam di Malaysia. Ia adalah:

Keperluan yang Perlu Dipenuhi Sebelum Menanam Ubi Kayu

Ubi kayu sesuai ditanam pada tanah gembur berpasir. Sekiranya kawasan yang hendak diusahakan tanaman ini, sebaiknya kerja-kerja pembersihan, pembuangan tunggul kayu lama dan pembakaran perlu dijalankan terlebih dahulu bagi mendapatkan hasil yang maksimal. Ianya boleh ditanam pada batas dan tanpa batas bergantung kepada struktur tanah.

Jika tanah telah digembur dengan baik, boleh sahaja ditanam terus pada tanah. Untuk keperluan suhu ialah antara 25°C – 29°C. Sekiranya keadaan suhu kurang dari 10°C, pertumbuhannya akan terbantut. Manakala pada keadaan suhu melebihi 29°C, hasil ubi kayu akan berkurangan. Taburan hujan adalah berkait rapat dengan keperluan air. Kadar taburan hujan bagi tanaman ini adalah sekitar 100cm – 150cm setahun.

Walaubagaimanapun, tanpa menepati piawaian taburan tersebut, penanaman ubi kayu masih boleh dijalankan dengan prosedur yang betul. Jika terlebih kadar taburan hujan ataupun kawasan terlalu lembap, laksanakan sistem perparitan bagi mengawal kelembapan kawasan tanaman. Jika sebaliknya ataupun terlalu kering, maka laksanakanlah sistem pengairan dengan penggunaan aplikasi penyiraman secara automatik ataupun manual. Pada peringkat awal adalah penting dalam memastikan keperluan air secukupnya bagi menjamin pertumbuhan ubi kayu.

Ubi kayu hendaklah ditanam dengan menggunakan keratan batang. Keratan yang diambil adalah berukuran lebih kurang 30cm. Untuk penyediaan keratan batang, Keratan yang diambil hendaklah diperolehi dari bahagian batang yang telah cukup matang kerana ianya mempunyai kemampuan menyimpan air yang lebih baik daripada batang muda.

Peratusan kejayaan penanaman adalah lebih baik sekiranya tanaman tumbuh dengan sempurna. Jika menggunakan keratan muda batang muda, ianya lebih mudah kering. Namun begitu, keratan muda masih lagi boleh digunakan tapi dengan syarat, menyemainya pada tapak semaian terlebih dahulu dengan penyiraman secara intensif untuk meransang pertumbuhan akarnya.

Untuk penanaman pula, kawasan penanaman hendaklah seperti yang dinyatakan tadi. Sebaiknya, tidak digalakkan ditanam pada kawasan yang lembab dan takungan air kerana boleh menyebabkan keratan yang ditanam itu menjadi rosak. Jarak di antara tanaman yang disyorkan ialah 1m X 1m bagi mengelakkan persaingan terhadap keperluan air dan nutrien. Untuk menanam keratan batang ubi kayu, terdapat 2 cara yang boleh digunapakai iaitu ditanam secara condong ataupun secara baring.

Cara menanam secara condong adalah dengan menanam pada kecondongan 45° sedalam 10cm dari permukaan tanah. Manakala secara baring pula, ianya ditanam terus secara melintang di dalam tanah. Cara baring amat bersesuaian digunakan pada kawasan yang kurang menerima hujan atau tanah yang mudah kering. Setelah ditanam, keratan akan mula tumbuh setelah lebih kurang 1 minggu selepas penanaman.

Ianya memerlukan nutrien yang banyak bagi memastikan pertumbuhan isi ubi kayu yang maksimal. Hal yang demikian, adalah wajar untuk menggunakan baja yang terbaik untuk penghasilan yang terbaik.  Baja yang sewajarnya perlu digunakan adalah NPK Blue ataupun baja sebatian lengkap dengan nisbah 12:12:17 dengan kadar 450kg – 700kg per hektar.

Cara pembajaan adalah penting untuk dipelajari kerana untuk penanaman ubi kayu, ianya tidak boleh ditabur begitu sahaja. Ianya memerlukan kaedah yang betul dan tepat. Sebaiknya, dilakukan semasa penanaman dan pembajaan kali ke-2 boleh dilakukan ketika umur pokok sudah mencapai 2 bulan selepas ditanam. Ini bertujuan menghalang pengambilan nutrient oleh rumpai atau rumput yang tidak diingini yang boleh menjejaskan pertumbuhan ubi kayu.

Untuk mengawal pertumbuhan rumpai, ianya hendaklah dilakukan pada bulan ke-3 setelah penanaman. Ini amat membantu dalam menjamin pertumbuhan ubi kayu kerana setelah pokok tumbuh dengan rimbun dan subur, pertumbuhan rumput-rumpai dapat dikawal secara tidak langsung.  Untuk melaksanakan rancangan ini, kerja-kerja merumput boleh dilakukan menggunakan tajak atau cangkul ketika pokok berumur 25 -30 hari.

Setelah 2 bulan selepas itu, lakukan kerja merumput sekali lagi bagi mengekang pertumbuhan rumpai secara menyeluruh. Bagi tujuan ini, ianya boleh dilakukan sebelum atau sejurus selepas penanaman dengan semburan racun pra-cambah bagi mengawal pertumbuhan rumput.  Penggunaan racun pra-cambah boleh digunakan bagi tujuan ini. Racun ini bersifat selektif. Ianya hanya menyekat pertumbuhan rumpai yang tak diingini dan tidak menjejaskan pertumbuhan ubi kayu.

Kawalan Penyakit dan Perosak

Antara penyakit yang umum terjadi pada tanaman ubi kayu ini adalah penyakit Antraknos yang berpunca oleh kulat Colletotrichum gloeosporioides f.sp. manihotis Penyakit ini menyebabkan bintik pada daun dan boleh menyebabkan kematian pada batang muda sekiranya tidak dikawal. Selain itu, penyakit Velvet Blight oleh kulat Septobasidium sp. yang mengundang kehadiran teritip untuk merosakkan tanaman.

Cara mengawal penyakit Antraknos adalah dengan penggunaan racun kulat carbendazim manakala untuk Velvet Blight pula, adalah dengan penggunaan Albolineum. Untuk jenis-jenis perosak yang boleh menjejaskan tanaman ubi kayu adalah seperti koya-koya, hamama, lalat putih, teritip dan juga tikus. Yang paling menjejaskan penghasilan ubi adalah tikus dan haiwan liar lain seperti babi hutan. Oleh itu untuk mengawalnya, gunakan racun Warfarin dan mengamalkan amalan kebersihan yang baik bagi mengelakkan kedatangan perosak ini.

Antraknos pada daun ubi kayu

Ubi kayu boleh dituai selepas 7 – 10 bulan ditanam. Sebelum ubi dituai, batang pokok ubi kayu dipotong dengan meninggalkan batang kira-kira 0.3 m dari permukaan tanah untuk memudahkan kerja penuaian. Kutipan hasil boleh dilakukan secara manual dengan menarik batang pokok ubi dan boleh juga dilakukan dengan bantuan jentera.

Diharapkan artikel cara tanam ubi kayu ini dapat memberikan para pembaca sedikit sebanyak cara penanaman ubi kayu yang betul

Cara Tanam pokok lain yang anda perlu tahu:

Yakup Pendak, Jaman Osman, Megir Gumbek dan Lily Eng (n.d). Penanaman ubi kayu. Jabatan Pertanian SarawakS.L. Tan & S.K. Chan (1993). Laporan Khas: Penanaman ubi kayu secara manual di tanah gambut. MARDI.Buletin Teknologi MARDI (2013). Peluang penanaman integrasi ubi kayu-kelapa.  Bil. 3(2013): 47 – 55


Statistik Pemasaran Media Sosial di Malaysia 2020

Media sosial merupakan platform yang digunapakai bukan sekadar oleh pengguna biasa namun juga oleh golongan usahawan yang berminat bagi meningkatkan kadar keterlihatan perniagaan mereka dipasaran. Di Malaysia terutamanya, media sosial telah memberikan banyak manfaat dari perspektif pemasaran, ini kerana terdapat peningkatan dalam bilangan pengguna sosial media di Malaysia dan adalah terbukti bahawa pemasaran media sosial merupakan kaedah terbaik dalam menarik lebih ramai pelanggan media sosial rakyat Malaysia.

Kenapa pemasaran media sosial berjaya di Malaysia?

Tahukah anda Malaysia berada di kedudukan 5 teratas di dunia dan tertinggi di Asia Tenggara (SEA) kerana pelayaran media sosial? Selain itu, Malaysia memberikan peluang yang baik untuk perniagaan dalam talian kerana 75% pengguna internet membelanjakan wang mereka melalui e-perbankan. Di Malaysia juga, rata-rata masa harian yang dihabiskan menggunakan media sosial dilaporkan hampir 3 jam secara purata dan masa harian yang dihabiskan menggunakan internet melalui pelbagai peranti pula adalah 8 jam sekurang-kurangnya. Manakala jumlah pengguna media sosial yang aktif ialah sebanyak 25 juta orang di Malaysia.

Berikut merupakan platform media sosial teraktif di dunia.

Didahului dengan Youtube dengan 93%, kemudian diikuti rapat oleh Whatsapp  dengan 91%, Facebook dengan 91%, Instagram dengan 70%, FB Messenger dengan 64%, WeChat dengan 47% dan Twitter dengan 44% manakala bagi media sosial di bawah 40% pengguna adalah terdiri daripada LinkedIn dengan 29%, Skype dengan 26%, Pinterest dengan 25%, Line dengan 22%, Snapchat dengan 21%, Tumblr dengan 20%, Reddit dengan 16%, Twitch dengan 14% dan Sina Weibo dengan 13%.

Di Malaysia, statistik platform media sosial adalah terbahagi kepada beberapa kategori:

1. Jumlah penonton pemasaran (pengguna aktif bulanan)

Kategori ini di pelopori oleh Facebook dengan bilangan seramai 24 juta orang pengguna, dikuti dengan Instagram dengan 12 juta orang pengguna, Twitter dengan 2.63 juta orang pengguna dan Snapchat dengan 1.65 juta orang pengguna.

2. Perubahan suku tahunan dalam jumlah penonton iklan

Bagi kategori ini Facebook dan Twitter masing-masing mengalami peningkatan pengguna sebanyak 4.3% dan 4.2% manakala bagi Instagram dan Snapchat pula tiada sebarang perubahan kadar bagi pengguna mereka.

3. Profil pengguna media sosial

Demograpi pengguna media sosial bagi kesemua platform tersebut adalah di antara pengguna yang berusia 25 hingga 34 tahun.

4. Gambaran keseluruhan pengguna Facebook

Jumlah pengguna yang dapat cakupi oleh Facebook dengan iklan adalah sebanyak 24 juta dengan peratusan pengguna berumur 13 tahun ke atas dengan capaian iklan adalah 98% bagi golongan ini.

5. Gambaran keseluruhan pengguna Instagram

Jumlah pengguna yang dapat cakupi oleh Instagram dengan iklan adalah sebanyak 12 juta dengan peratusan pengguna berumur 13 tahun ke atas dengan capaian iklan adalah 49% bagi golongan ini.

6. Gambaran keseluruhan pengguna Twitter

Jumlah pengguna yang dapat cakupi oleh Twitter dengan iklan adalah sebanyak 2.63 juta dengan peratusan pengguna berumur 13 tahun ke atas dengan capaian iklan adalah 11% bagi golongan ini.

7. Gambaran keseluruhan pengguna Snapchat

Jumlah pengguna yang dapat cakupi oleh Twitter dengan iklan adalah sebanyak 1.65 juta dengan peratusan pengguna berumur 13 tahun ke atas dengan capaian iklan adalah 6.7% bagi golongan ini.

Bagaimana pemasaran media sosial membantu perniagaan Malaysia?

Berikut merupakan beberapa langkah yang mampu membantu pemasaran peniagaan di Malaysia

1. Penglibatan pengguna yang berskala besar

Dengan adanya penglibatan perniagaan di dalam media sosial ia dapat membawa petunjuk yang baik bagi perniagaan B2B (business to business) dan B2C (business to consumer). Iklan hanya dapat menjangkau khalayak yang disasarkan jika dilakukan dengan tepat pada ketika keperluan semasa atau saat tular. Setelah pengguna mula berinteraksi di media sosial, kadar interaksi akan meningkatkan peluang penjanaan pendapatan.

2. Sokongan pelanggan sedia ada

Oleh kerana media sosial berfungsi 100% dalam talian, sokongan pelanggan dapat diberikan pada bila-bila masa dan di mana sahaja. Pelanggan dapat menghubungi pemilik perniagaan dengan mudah tanpa pergi ke kedai fizikal. Sokongan atau perkhidmatan pelanggan yang baik memberikan gambaran positif kepada perniagaan.

3. Peningkatan lalu lintas laman sesawang

Kempen yang berjaya dapat membawa lebih ramai pengguna, dan ini secara automatik mendorong lalu lintas yang sangat sibuk di media sosial peniagaan tersebut.

Oleh yang demikian adalah jelas menunjukkan bahawa sememangnya pemasaran media sosial mampu meningkatkan kebolehpasaran produk tempatan serta menaikan peluang penjanaan pendapatan. Sekiranya menggunakan media sosial yang bersesuaian maka ia akan dapat membantu dalam menjalankan kempen media sosial yang baik untuk produk peniagaan.

Malaysia: social media penetration 2020 | Statista. (n.d.). Retrieved November 13, 2020Social Media Stats Malaysia | StatCounter Global Stats. (n.d.). Retrieved November 13, 2020Social Media users in Malaysia – March 2020 | NapoleonCat. (n.d.). Retrieved November 13, 2020


Kenapa Rasa Ditarik Ketika Berada Dekat Dengan Lori Yang Laju

Sewaktu sedang berjalan di laluan pejalan kaki, tiba-tiba sebuah lori yang laju melalui jalan tersebut. Pada ketika itu, terasa seperti ada sesuatu menarik kearah jalan. Namun, tiada apa yang menyentuh dan tiada juga yang menolak. Pernahkah anda mengalami perkara tersebut? Mengapa ia berlaku? Sekiranya tidak bersedia, pastinya boleh tersungkur ke jalan, meningkatkan risiko dilanggar.

Contoh lain hal ini berlaku adalah apabila keretapi laju melalui stesen. Angin yang kuat akan dirasa dan mereka yang berdiri di platform akan rasa ditarik ke arah kereta api. Hal ini juga merupakan sebab terdapat garisan kuning di hujung platform. Garisan kuning ini berfungsi memberi panduan jarak selamat agar tidak tertarik ketika keretapi melalui stesen.

Ciri keselamatan lain juga termasuklah bentuk keretapi yang aerodinamik. Hal ini mengurangkan udara yang dibawa bersama. Hal ini kerana bentuk tersebut ‘membelah’ udara yang dilalui. Lantaran itu, mengurangkan jarak bahaya dari keretapi. Tambahan pula, bentuk aerodinamik ini mengurangkan rintangan udara, membolehkan keretapi bergerak dengan lebih efisyen.

Apa yang berlaku ialah angin dari belakang akan menolak kearah lori. Hal ini berlaku kerana prinsip yang sama yang menerbangkan kapal terbang. Prinsip ini dinamakan Prinsip Bernoulli(Bernoulli’s Principle). Dinamakan sempena ahli sains Daniel Bernoulli, prinsip ini menjadi tunjang rekacipta aviasi(Penerbangan). Prinsip ini menyatakan bahawa bendalir(air, gas, udara) yang mengalir pada halaju tinggi mempunyai tekanan yang rendah. Dan daya terhasil dari kawasan tekanan tekanan tinggi ke kawasan tekanan rendah untuk menyeimbangkan tekanan seluruh sistem. Lori bergerak laju membawa angin yang sama laju, dan berdasarkan prinsip tersebut, angin ini bertekanan rendah berbanding udara sekelilingnya. Dengan itu, daya akan terhasil kearah lori, menarik bersama apa-apa yang dibawa oleh daya ini.

Udara pada halaju tinggi boleh menyebabkan pelbagai komplikasi

Dalam gambar diatas, kesan yang sama didapati berlaku kepada kenderaan yang berada disebelah lori laju. Tekanan rendah diwujudkan diantara kereta dan lori, dan dalam kondisi secukupnya, menarik kereta ke arah lori. Kereta tersebut boleh hilang kawalan dan merempuh lori dan merisikokan nyawa. Disebabkan ini, terdapat jarak selamat antara kereta dan lori dan pemandu kereta hanya boleh memotong jika ruang antara kereta dan lori melebihi jarak ini.

Contoh lain kesan prinsip ini adalah pada reka bentuk kereta. Semasa bergerak laju, udara dibahagian atas kereta bergerak lebih laju daripada udara dibahagian bawah kereta menyebabkan kereta akan tertarik keatas. Semakin laju kereta tersebut, semakin kuat daya tarikan ini, meningkatkan risiko kemalangan kerana lebih mudah terangkat. Reka bentuk kereta untuk mengatasi masalah ini antaranya termasuklah menambah spoiler untuk menambah seretan(drag) pada bahagian atas kereta, mengurangkan halaju angin. Ciri lain ialah menambah grating pada bahagian bawah hadapan kereta untuk mengurangkan halaju udara dibahagian bawah kereta.

Lori juga mempunyai ciri-ciri tersendiri. Ini termasuklah membentuk alur-alur pada bahagian atas lori untuk mengurangkan kesan ini dengan memperlahankan udara, meningkatkan seretan. Bentuk hadapan lori yang membulat pada bahagian sisi juga adalah untuk mengurangkan seretan dan angin yang dibawa bersama, mengurankan jarak bahaya dari lori. Keretapi mempunyai rekabentuk yang aerodinamik juga atas tujuan yang sama. Sesetengah keretapi mempunyai alur dibahagian tepi semata-mata untuk tujuan mengurangkan seretan dan angin yang dibawa.

Langkah keselamatan yang boleh diambil oleh orang sekeliling untuk mengurangkan risiko adalah; menjaga jarak ketika berjalan di bahu jalan, terutamanya berhampiran lebuh raya. Tidak berdiri di garisan kuning ketika menunggu ketibaan keretapi dan memegang tiang berdekatan jika terlalu dekat. Tidak membuka payung jika tidak perlu kerana payung boleh menangkap angin dan menarik anda bersama.

Kesimpulannya, pelbagai aspek dalam kehidupan seharian yang berlaku dengan mekanisma tersendiri. Sains disebalik daya yang menerbankan pesawat juga merupakan perkara yang perlu diawasi ketika mereka bentuk keretapi. Hal ini membuktikan betapa kecil pengetahuan manusia, dan betapa luas ilmu yang boleh diperoleh dari memerhati alam sekeliling dengan teliti. Maka, teruslah meneliti fenomena disekeliling anda. Mungkin pemerhatian anda dihari ini menjadi teras sains di hari esok


Cara Hilangkan Tangan Kebas dan Rawatan

Bagaimanakah cara untuk hilangkan masalah tangan kebas? Artikel ini akan membantu anda bagi mengetahui punca dan cara untuk menghilangkan kebas pada tangan.

Tangan yang kebas selepas bangun dari tidur bukanlah sesuatu yang baru. Kebanyakan orang sama ada sengaja atau tidak, akan merasa kebas seolah-olah mempunyai sensasi pin dan jarum jika tidur dalam posisi yang memberikan tekanan kepada tangan. Namun biasanya, sensasi ini tidak lama dan hilang dengan sendiri.

Tetapi, jika anda mempunyai sensasi tangan kebas secara kerap atau berterusan, anda mungkin mempunyai masalah kesihatan yang menyebabkan kerosakan, iritasi atau tekanan kepada saraf, terutamanya saraf periferal seperti di tangan atau di kaki.

1. Carpal Tunnel Syndrome

Carpal Tunnel Syndrome ialah suatu kondisi tangan yang disebabkan oleh tekanan terhadap saraf median yang terletak di terowong karpal, iaitu terowong sempit di bahagian depan pergelangan tangan. Ini selalunya terjadi kepada individu yang melakukan pergerakan tangan secara berulang seperti menaip pada papan kekunci atau selepas kecederaan di bahagian tangan. Rasa kesemutan (tingling), kebas dan lemah semasa cengkaman ialah gejala yang mungkin dialami.

2. Diabetes (Kencing Manis)

Diabetes ialah penyakit kronik yang disebabkan oleh kandungan glukosa yang tinggi dalam darah. Ia terjadi apabila badan anda tidak memberi tindak balas yang berkesan terhadap insulin, iaitu hormon yang berfungsi untuk mengambil glukosa dari darah ke dalam sel sebagai tenaga. Para penyelidik berpendapat bahawa kandungan glukosa yang tinggi ini menyebabkan kerosakan saraf, terutama saraf kecil di tangan dan kaki. Ini juga ialah satu kondisi yang disebut sebagai peripheral neuropathy. Sebanyak 50% pesakit diabetes boleh mengalami kondisi ini.

Spondilosis servikal ialah istilah umum berkaitan kehausan cakera tulang belakang di bahagian leher, yang kebiasaannya terjadi apabila meningkat usia. Spondilosis boleh menyebabkan kesempitan pada ruang yang diperlukan saraf tunjang dan akar saraf untuk membawa signal dari tulang belakang ke seluruh badan anda. Kesempitan ruang ini memberi kesan tekanan kepada saraf sehingga menyebabkan anda berasa kebas di tangan dan kaki.

Cyst ialah suatu ketumbuhan bukan kanser yang mengandungi cecair di dalamnya. Menurut kajian, 38-58% pesakit pulih dengan sendiri, manakala sebahagian yang lain memerlukan rawatan disebabkan oleh saiz cyst yang besar ataupun rasa sakit sehingga mengganggu aktiviti seharian. Punca cyst ganglion yang sebenar masih tidak diketahui, namun pakar percaya bahawa salah satu penyebabnya ialah kecederaan pada bahagian tangan.

5. Kurang Vitamin B-12

Vitamin B-12 sangat penting untuk fungsi otak dan sistem saraf. Ia juga diperlukan untuk membuat sel darah merah. Kekurangan vitamin ini boleh terjadi disebabkan beberapa faktor seperti usia meningkat, sejarah keluarga, masalah kesihatan seperti radang gastrik (gastritis) dan penyakit autoimun (penyakit disebabkan oleh antibodi melawan sel badan sendiri). Gejala kekurangan vitamin B-12 termasuklah kebas, kesemutan, lemah otot dan kurang selera makan.

Beberapa jenis ubat seperti ubat kemoterapi dan ubat sawan boleh menyebabkan kerosakan pada saraf. Sila rujuk kepada pakar sekiranya anda mengambil ubat-ubatan ini mahupun ubatan yang lain yang memberi rasa kebas kepada anggota badan.

Terdapat banyak punca lain yang boleh menyebabkan rasa kebas di tangan. Antaranya termasuklah:

Rheumatoid ArtritisMultiple SclerosisSystemic Lupus Erythematosus (SLE)Kecederaan saraf tunjang (Spinal cord injury)HIV/AIDSSifilisHypothyroidGuillain-Barré syndromeRaynaud’s phenomenon

Cara Rawatan untuk Hilangkan Masalah Tangan Kebas

Rawatan bergantung kepada punca yang menyebabkan tangan anda menjadi kebas. Anda mungkin tidak memerlukan sebarang rawatan jika rasa kebas di tangan bersifat sementara ataupun bertambah baik setelah menukar posisi tidur. Bagi masalah kesihatan lain, doktor mungkin akan memberi rawatan berdasarkan kondisi diri anda.

1. Carpal tunnel syndrome

Antara rawatan yang boleh anda lakukan di rumah ialah merehatkan serta mengurangkan penggunaan tangan secara berlebihan dan sapukan pek sejuk untuk mengurangkan bengkak. Selain itu, doktor mungkin akan memberi ubat tahan sakit, suntikan ubat steroid untuk mengurangkan bengkak serta mengesyorkan pemakaian splint tangan bagi membantu mengurangkan pergerakan. Jika kesemua cara ini tidak berjaya, anda mungkin perlu menjalani pembedahan bagi menghilangkan tekanan terhadap saraf di tangan.

Tidak ada ubat yang dapat merawat kerosakan saraf yang disebabkan oleh diabetes. Walau bagaimanapun, anda boleh melambatkan proses ini menjadi lebih teruk dengan cara menjadikan kandungan gula dalam darah pada tahap yang optimum. Selain diet yang sihat dan seimbang, anda juga dinasihatkan untuk mengamalkan senaman sekurang-kurangnya 30 minit sehari selama 5-7 hari seminggu.

Rawatan untuk spondylosis servikal lebih memberi tumpuan untuk menghilangkan rasa sakit, mengurangkan risiko kerosakan saraf yang kekal serta membantu anda menjalani kehidupan yang normal. Doktor akan memberi rawatan berdasarkan gejala yang dialami seperti ubat tahan sakit jika anda berasa sakit. Bagi tangan yang kebas, doktor mungkin menyarankan anda untuk melakukan senaman tangan yang ringan bagi meregangkan dan menguatkan otot di tangan. Jika tidak berhasil atau gejala menjadi lebih teruk, anda mungkin memerlukan pembedahan untuk mengurangkan tekanan kepada saraf yang terjejas.

Cyst ganglion tidak memerlukan rawatan kecemasan kecuali jika anda mengalami kecederaan yang ketara. Sekiranya ia tidak mengganggu atau memberi kesan terhadap aktiviti harian, doktor mungkin akan melakukan rawatan secara pemerhatian sahaja. Hal ini kerana, cyst ganglion lazimnya boleh hilang dengan sendiri. Namun, jika ia memberi kesan yang tidak disenangi, doktor akan melakukan aspirasi iaitu prosedur mengeluarkan cecair cyst menggunakan jarum. Disebabkan aspirasi tidak menghilangkan kawasan cyst yang melekat kepada sendi, kadar untuk cyst berulang adalah tinggi. Cara yang lain juga termasuklah pembedahan membuang cyst tersebut.

5. Kurang Vitamin B-12

Oleh kerana badan tidak menghasilkan vitamin B-12, anda harus mendapatkannya daripada sumber makanan berasaskan haiwan atau suplemen tambahan. Pengambilan Vitamin B-12 ini perlu dilakukan secara teratur kerana badan tidak menyimpan vitamin B-12 untuk jangka masa yang lama. Contoh makanan yang mempunyai kandungan Vitamin B-12 ialah seperti produk tenusu, telur, ikan, daging, dan unggas.

Sekiranya anda merasa bahawa gejala saraf yang dialami adalah disebabkan oleh ubat, maka pengambilannya harus dihentikan secepat mungkin. Kelewatan boleh mengakibatkan masalah ini menjadi kekal. Anda dinasihatkan untuk berjumpa dengan doktor bagi membincangkan tentang penggunaan ubat yang sesuai dengan masalah kesihatan yang anda alami.

Jumpa doktor dengan segera sekiranya rasa kebas tangan yang anda lalui mempunyai yang gejala lain seperti kebas yang bermula secara tiba-tiba, atau disertai dengan rasa lemah dan lumpuh, kekeliruan, kesukaran bercakap, pening, atau sakit kepala yang bersifat tiba-tiba dan teruk.

Diharapkan artikel cara untuk hilangkan tangan kebas ini dapat membantu para pembaca bagi menghadapi masalah ini.

Santos-Longhurst, A. (2019, March 19). Why Are My Hands Numb When I Wake Up and How Can I Treat This? Healthline. Cervical spondylosis – Diagnosis and treatment – Mayo Clinic. (2020, June 12). MayoClinic.Carpal tunnel syndrome – Diagnosis and treatment – Mayo Clinic. (2020, February 1). MayoClinic. Frothingham, S. (2018, October 17). Ganglion Cyst Home Treatment. Healthline.Vitamin B12: What to Know. (2017, May 1). WebMD. Numbness in hands. (2019, April 19). Drugs.Com.


Cara Tanam Kacang Tanah yang Betul dan Mudah

Bagaimanakah cara tanam kacang tanah yang betul? Artikel ini akan membincangkan cara-cara penanaman tumbuhan ini yang betul.

Kacang tanah ialah tanaman dalam bentuk semak yang berasal dari Amerika Selatan, tepatnya Brazil. Kacang tanah ialah salah satu sumber makanan utama di dunia. Ia juga merupakan salah satu jenis kacang yang paling banyak ditanam. Kacang tanah (Arachis hypogaea (L.) Merr.) ditanam di tanah kering. Pada masa ini, penanaman kacang telah berkembang ke kawasan sawah, iaitu semasa sawah sangat kering untuk tanam padi (Rahmianna et al. 2013).

Jenis tanah yang baik untuk pokok kacang tanah adalah jenis tanah loam berpasir, longgar dan subur. Jika menggunakan tanah liat, kacang tanah susah untuk membentuk lubang selepas berbunga.

Keasidan (pH) tanah yang sesuai untuk kacang tanah adalah 6.5−7.0 (Rahmianna et al. 2013). Untuk meningkatkan pH tanah, terutama di tanah yang sangat berasid, pengapuran dilakukan pada dosis 2 tan / ha selambat-lambatnya 1 bulan sebelum penanaman. Ketersediaan air di dalam tanah sangat penting. Kekurangan air akan menyebabkan tanaman menjadi layu dan mati. Namun, tanah tidak boleh terlalu lumpur, terutama semasa pengisian polong sebelum panen.

Tempat yang sesuai untuk penanaman yang optimum ialah 50 – 500 m di atas paras laut. Tetapi pokok ini masih boleh tumbuh di bawah ketinggian 1.500 m dpl.

Hujan pula perlu mempunyai curahan di antara 800-1,300 mm / tahun. Hujan yang terlalu lebat akan menyukarkan serangga untuk melakukan pendebungaan dan akan meningkatkan kelembapan di sekitar tanaman kacang.

Suhu udara yang sesuai adalah sekitar 28-320C. Apabila suhu di bawah 100C, pertumbuhan tanaman akan terhenti. Kelembapan udara pula berkisar antara 65-75%.

Pendedahan sinar matahari sepenuhnya diperlukan bagi tanaman ini terutamanya untuk kesuburan daun dan pengisian kacang tanah. Oleh itu, kacang tanah tidak suka dibawah bumbung.

Keperluan untuk biji / benih kacang tanah yang baik adalah:

Berasal dari tanaman baru dan varieti yang sihatBerdaya maju (viability) tinggi (lebih daripada 90%) dan sihatKulit biji berkilat, tidak ada kedutan dan kecacatanKandungan kelembapan benih berkisar antara 9-12%.

Pembukaan tanah dibuat dengan cara membajak dan menggali bagi membersihkan tanah dari semua jenis rumpai (rumpai) dan akar tanaman sebelumnya, serta untuk memudahkan pengembangan akar tanaman dan menghilangkan perosak dan penyakit.

Buat batas dengan lebar 80 cm, panjang disesuaikan dengan saiz tanah. Ketinggian batas pula adalah 20-30 cm. Di antara batas perlu disediakan parit. Di tanah yang subur, biji kacang ditanam dalam baris dengan jarak 20 x 20 cm dengan membuat lubang dan biji benih di letakkan di dalam lubang.

Pembersihan rumpai dilakukan 2 kali iaitu pada usia 1 dan 6 minggu, dengan berhati-hati agar tidak merosakkan bunga dan buahnya. Penimbunan dilakukan secara serentak semasa pembersihan rumpai, bertujuan untuk menutup akar.

Pengairan dilakukan untuk menjaga kelembapan tanah. Untuk mengekalkan kelembapan pada musim kemarau, mulsa (jerami dan lain-lain) boleh digunakan. Elakkan penyiraman jika pokok telah mengeluarkan  bunga. Ini kerana ia boleh mengganggu proses pendebungaan

Pembajaan  secara amnya dilakukan sebanyak 2 kali, iaitu semasa penanaman dan semasa pembungaan dengan dos 10 gram / pokok. Kompos boleh diberikan 1 minggu sebelum tanam.

Perosak yang biasanya menyerang kacang tanah adalah uret, cacing tentara dan kumbang daun.

Kawalan dari perosak iaitu dengan mengemburkan tanah dengan betul, mencampurkan dengan kompos yang sudah matang, menanam secara serentak, pembersihan rumpai intensif. Jika pokok kacang mati, pokok kacang tersebut perlu segera dimusnahkan untuk mengelakkan jangkitan pada pokok lain

Penyakit yang kerap muncul pada kacang tanah iaitu penyakit layu yang disebabkan bakteria Xanthomonas solanacearum dan penyakit titik daun yang disebabkan kulat Cercospora personata dan Cercospora arachidicola. Kawalan terhadap penyakit ini dengan cara putaran tanaman atau ganti tanaman dengan tanaman lain selepas dituai. Jika boleh gunakan varieti yang tahan penyakit dan gunakan pesticide secukupnya. Bila tanaman mati kerana penyakit, musnahkan dengan cara dibakar agar tak menular.

Umur untuk menuai tanaman kacang bergantung kepada jenisnya, iaitu umur pendek ± 3-4 bulan dan umur panjang ± 5-6 bulan.

Ciri-ciri kacang yang siap dituai adalah:

Batangnya mulai mengerasDaunnya bertukar menjadi kuning dan sebahagiannya mulai jatuh, Polong penuh dan keras. Warna polong berwarna coklat gelap.

Diharapkan artikel ini akan memberikan para pembaca mengetahui cara tanam kacang tanah yang betul.

Cara Tanam pokok lain yang anda perlu tahu:

Rahmianna, A. A., Pratiwi, H., Harnowo, D. 2013. Budidaya Kacang Tanah. Monograf Balitkabi No. 13. Malang.


Khasiat Rumpai Laut Kepada Kesihatan

Rumpai laut atau lebih popular dipanggil ‘seaweed’ merupakan sejenis alga yang tumbuh di laut dan di kawasan pantai berbatu. Rumpai laut ini terdiri daripada pelbagai warna dan jenis. Antaranya berwarna merah, hijau, coklat dan hitam. Rumpai laut ini boleh digunakan dalam banyak hidangan, termasuklah sushi, sup rumpai laut, salad dan pelbagai lagi jenis makanan lain. Namun, hanya popular dimakan oleh negara-negara Asia seperti Jepun, Korea dan Cina.  Terdapat banyak kelebihan dan khasiat tersembunyi di dalam rumpai laut. Teruskan membaca artikel ini untuk mengetahui dengan lebih lanjut tentang kebaikan dan khasiat memakan rumpai laut.

Sumber Vitamin dan Mineral yang Baik

Setiap jenis rumpai laut mempunyai sumber vitamin dan mineral yang tersendiri. Perbezaan rumpai laut menentukan keunikan khasiat rumpai laut tersebut. Menambah rumpai laut di dalam makanan bukan sahaja dapat menambah rasa makanan dan tekstur, malah dapat meningkatkan jumlah nutrisi makanan tersebut. 1 sudu besar rumpai laut boleh memberikan nutrisi dan vitamin pelengkap seperti berikut[1] :

Kalori: 20kcalKarbohidrat: 1.7gProtein: 3gLemak: 0.5gSerat: 0.3gRiboflavin: 15% daripada jumlah saranan pengambilanThiamin: 11% daripada jumlah saranan pengambilanZat Besi: 11% daripada jumlah saranan pengambilanMangan: 7% daripada jumlah saranan pengambilanKuprum: 21% daripada jumlah saranan pengambilan

Selain daripada nutrisi yang disenaraikan di atas, rumpai laut juga mengandungi vitamin A, C, E, K, Omega 3, folat, zink, natrium, kalsium dan magnesium yang sedikit. Namun, pengambilan secara berkala sebanyak satu hingga dua kali seminggu boleh dijadikan salah satu cara mudah untuk menambahkan khasiat vitamin dan nutrisi di dalam makanan.

Rumpai laut seperti spirulina dan chlorella mengandungi protein yang lengkap dengan semua jenis asid amino penting yang diperlukan oleh tubuh badan.[2] Oleh sebab itu, rumpai laut boleh dijadikan salah satu bahan masakan utama bagi seseorang yang sedang membina otot dan boleh dikira sebagai makanan pelengkap.

Mengandungi Pelbagai Sumber Antioksidan

Selain mengandungi vitamin A, C dan E yang bertindak sebagai antioksidan, rumpai laut juga mengandungi khasiat seperti flavonoid dan karotenoid.[3,4] Bahan- bahan ini terbukti dapat melindungi sel-sel badan daripada radikal bebas. Banyak kajian telah dibuat untuk membuktikan keberkesanan karotenoid yang dipanggil fucoxanthin. Karotenoid ini mempunyai antioksidan 13.5 kali ganda lebih banyak daripada vitamin E.[3]

Selain daripada itu, focuxanthin juga mempunyai kesan antioksidan yang lebih banyak berbanding vitamin A.[5] Untuk melindungi sel membran, seseorang itu disarankan untuk mengambil rumpai laut yang mempunyai fucoxanthin bersama lemak bagi membantu penyerapannya ke dalam tubuh badan.[6]

Mengandungi Iodin dan Tirosin untuk Fungsi Tiroid

Kelenjar tiroid merupakan kelenjar yang memerlukan iodin dan tirosin yang bertanggungjawab untuk menghasilkan hormon pembesaran. Hormon tersebut diperlukan untuk mengawal pengeluaran tenaga, bertindak sebagai hormon pembiakan dan pemulihan sel-sel badan.[7,8]

Tanpa iodin dan tirosin yang mencukupi, kelenjar tidak dapat menghasilkan hormon yang mencukupi. Kesannya, individu tersebut akan mengalami pembekakan leher, mengalami keletihan dan perubahan berat badan yang ketara.[9] Individu yang mempunyai masalah tiroid boleh mendapatkan iodin dan tirosin daripada sumber rumpai laut yang berikut.

Membekalkan Serat dan Polisakarida

Rumpai laut membekalkan serat dan polisakarida yang dapat menjaga kesihatan usus anda.[10] Mengikut kajian, rumpai laut mempunyai khasiat serat yang lebih tinggi berbanding kebanyakan buah dan sayuran.[11] Oleh sebab itu, rumpai laut dikira sebagai makanan tinggi serat dan baik untuk usus. Rumpai laut yang kaya dengan serat dapat membantu sistem pencernaan dan boleh dijadikan makanan bakteria baik di dalam usus.

Selain itu, rumpai laut juga mempunyai gula yang dipanggil polisakarida sulfat yang dapat menggalakkan pertumbuhan bakteria baik dan meningkatkan pengeluaran asid lemak baik di dalam usus.[12]  Serat di dalam rumpai laut ini juga dapat melambatkan proses pengosongan perut dan membantu seseorang itu untuk berasa kenyang dengan lebih lama.[13] Bagi individu yang dalam proses menurunkan berat badan, rumpai laut boleh dijadikan alternatif sebagai salah satu serat tambahan.

Boleh Mengurangkan Risiko Penyakit Diabetes Jenis 2

Kajian mengenai rumpai laut telah dibuat bagi memastikan keberkesanannya mengurangkan risiko penyakit Diabetes Jenis 2. Kajian yang dijalankan selama 8 minggu di Jepun membuktikan bahawa rumpai laut coklat dapat membantu mengawal kadar gula di dalam darah.[14] Dalam kajian tersebut, individu yang mengambil rumpai laut yang mempunyai 2mg fucoxanthin mempunyai pengawalan kadar gula dalam darah yang lebih baik berbanding individu yang tidak diberikan rumpai laut.

Kajian kepada haiwan membuktikan bahawa bahan lain di dalam rumpai laut yang dipanggil sebagai alginat juga dapat membantu menghalang penyerapan gula dalam darah dengan effektif dan berkesan. Walaupun haiwan tersebut diberikan makanan tinggi gula, namun alginat di dalam rumpai laut berjaya mengawal penyerapan gula di dalam darah.[15] Hasil kajian juga konsisten dengan kajian-kajian lain yang dijalankan.[16,17,18]

Kesimpulannya, rumpai laut mempunyai pelbagai vitamin dan mineral yang baik untuk tubuh badan. Rumpai laut boleh dijadikan makanan tambahan dan ramuan pelengkap di dalam masakan. Namun, pengambilan rumpai laut mestilah di dalam kuantiti yang bersederhana. Untuk faedah yang optimum, ambillah rumpai laut dalam kadar yang sedikit, tetapi konsisten.

Khasiat Tumbuh-tumbuhan yang lain

Seaweed, spirulina, dried Nutrition Facts & Calories. Nutrition Data, Know What You Eat. Wong, K. H., & Cheung, P. C. (2000). Nutritional evaluation of some subtropical red and green seaweeds: Part I—proximate composition, amino acid profiles and some physico-chemical properties. Food chemistry, 71(4), 475-482.Mikami, K., & Hosokawa, M. (2013). Biosynthetic pathway and health benefits of fucoxanthin, an algae-specific xanthophyll in brown seaweeds. International journal of molecular sciences, 14(7), 13763-13781.Chia, Y. Y., Kanthimathi, M. S., Khoo, K. S., Rajarajeswaran, J., Cheng, H. M., & Yap, W. S. (2015). Antioxidant and cytotoxic activities of three species of tropical seaweeds. BMC complementary and alternative medicine, 15(1), 339.LI, T. L., KING, J. M., & MIN, D. B. (2000). Quenching mechanisms and kinetics of carotenoids in riboflavin photosensitized singlet oxygen oxidation of vitamin D2. Journal of food biochemistry, 24(6), 477-492.Peng, J., Yuan, J. P., Wu, C. F., & Wang, J. H. (2011). Fucoxanthin, a marine carotenoid present in brown seaweeds and diatoms: metabolism and bioactivities relevant to human health. Marine drugs, 9(10), 1806-1828.Tovo-Neto, A., da Silva Rodrigues, M., Habibi, H. R., & Nóbrega, R. H. (2018). Thyroid hormone actions on male reproductive system of teleost fish. General and comparative endocrinology, 265, 230-236.Mourouzis, I., Politi, E., & Pantos, C. (2013). Thyroid hormone and tissue repair: new tricks for an old hormone?. Journal of Thyroid Research, 2013.Kostoglou-Athanassiou, I., & Ntalles, K. (2010). Hypothyroidism-new aspects of an old disease. Hippokratia, 14(2), 82.Holscher, H. D. (2017). Dietary fiber and prebiotics and the gastrointestinal microbiota. Gut microbes, 8(2), 172-184.O’Sullivan, L., Murphy, B., McLoughlin, P., Duggan, P., Lawlor, P. G., Hughes, H., & Gardiner, G. E. (2010). Prebiotics from marine macroalgae for human and animal health applications. Marine drugs, 8(7), 2038-2064.Chen, L., Xu, W., Chen, D., Chen, G., Liu, J., Zeng, X., … & Zhu, H. (2018). Digestibility of sulfated polysaccharide from the brown seaweed Ascophyllum nodosum and its effect on the human gut microbiota in vitro. International journal of biological macromolecules, 112, 1055-1061.de Jesus Raposo, M. F., De Morais, A. M. M. B., & De Morais, R. M. S. C. (2016). Emergent sources of prebiotics: seaweeds and microalgae. Marine drugs, 14(2), 27.Mikami, N., Hosokawa, M., Miyashita, K., Sohma, H., Ito, Y. M., & Kokai, Y. (2017). Reduction of HbA1c levels by fucoxanthin-enriched akamoku oil possibly involves the thrifty allele of uncoupling protein 1 (UCP1): A randomised controlled trial in normal-weight and obese Japanese adults. Journal of nutritional science, 6.Vaugelade, P., Hoebler, C., Bernard, F., Guillon, F., Lahaye, M., Duee, P. H., & Darcy-Vrillon, B. (2000). Non-starch polysaccharides extracted from seaweed can modulate intestinal absorption of glucose and insulin response in the pig. Reproduction Nutrition Development, 40(1), 33-47.Celikler, S., Tas, S., Vatan, O., Ziyanok-Ayvalik, S., Yildiz, G., & Bilaloglu, R. (2009). Anti-hyperglycemic and antigenotoxic potential of Ulva rigida ethanolic extract in the experimental diabetes mellitus. Food and Chemical Toxicology, 47(8), 1837-1840.Gokce, G., & Haznedaroglu, M. Z. (2008). Evaluation of antidiabetic, antioxidant and vasoprotective effects of Posidonia oceanica extract. Journal of ethnopharmacology, 115(1), 122-130.Lee, Y. S., Shin, K. H., Kim, B. K., & Lee, S. (2004). Anti-Diabetic activities of fucosterol fromPelvetia siliquosa. Archives of pharmacal research, 27(11), 1120-1122.


Berapakah nilai infinit?

Anda semua mesti pernah dengar perkataan infinit kan? Katanya infinit merupakan satu nombor yang sangat besar, betul ke? Sebelum kita mengenal infinit terdapat beberapa terma yang perlu di ulas bagi memudahkan proses pemahaman. Satu nombor ialah satu nilai arithmatik yang mewakili suatu kuantiti.

Contohnya, nombor bulat terdiri daripada 1,2,3 dan seterusnya. Nombor genap, 2,4,6 dan seterusnya, manakala nombor ganjil pula 1,3,5 dan seterusnya. Akhirnya yang tidak terkecuali pentingnya ialah nombor rasional yang merangkumi nombor integer dan nombor bulat, seperti, 0.75, 4/8, -4/6 dan lain-lain nombor. Setiap kumpulan nombor dipanggil sebagai Aleph dengan simbol Ŋ.

Apa itu Aleph, Ŋ?

Aleph merupakan huruf dalam tulisan Hebrew. Namun Aleph di sini membawa maksud satu jujukan nombor yang mewakili kardinal atau saiz sesuatu jujukan nombor natural. Apa itu nombor kardinal? Nombor kardinal merujuk kepada bilangan unsur dalam satu set nombor.

Contohnya, nombor kardinal bagi set A yang terdiri daripada {1,2,3,4,5,6,7} ialah 7, atau diwakili dengan tata tanda Set(A)=7. Contoh seterusnya, dalam satu rumah terdapat ibu, bapa dan seorang anak, maka nombor kordinal bagi isi rumah tersebut ialah 3. Nombor kordinal ini juga boleh dipanggil sebagai Aleph. Dengan lain perkataan apa sahaja nombor kordinal yang terhasil merupakan Aleph bagi sesuatu perkara.

Jadi, berapakah bilangan nombor bulat? Tentu sekali Aleph. Berapa pula nombor genap?  Ya betul, Aleph jadi nombor ganjilnya? Semestinya Aleph. Namun masih menjadi tanda tanya berapakah nombor terbesar Aleph?  Sebelum kita cuba untuk memahami nombor terbesar aleph lebih mudah untuk kita memahami terlebih dahulu nombor terkecil Aleph.  Nombor terkecil Aleph merupakan Aleph null, yang juga merupakan nilai infinit terkecil. Nilainya merupakan googleplex.

Sebelum kita memahami googleplex terlebih dahulu kita perlu mengetahui apa itu google. Google ialah 1 dengan seratus kosong di belakangnya, untuk membayangkanyanya cuba kita ingat berapakah bilangan kosong di belakang 1 juta? Ya 6 kosong, 1 000 000. Sekarang cuba tulis kan 1 dengan 100 kosong di belakangnya maka anda akan dapat 1 google.

Oleh kerana 1 google bukan nilai terhingga yang terbesar yang boleh dikira, sebaliknya googleplex, maka bolehlah tulis googleplex sebagai 10 kuasa 10 kuasa 100 atau  atau 10 kuasa google. walaupun kita sudah merasa googleplex merupakan satu nilai yang besar namun, Googleplex hanyalah jujukan terakhir bagi Aleph null.

Adakah Aleph null merupakan titik akhir?

Aleph null bukanlah titik akhir dalam jujukan nombor sebaliknya terdapat banyak lagi nombor sebelum menghampiri infinit. Jujukan selepas Aleph null ialah, googleplex tambah satu, googleplex + 1, yang dikenali sebagai Omega dengan simbol Ω. Seterusnya Omega + 2, Omega + 100, Omega + google, Omega + googleplex sehingga Omega + Omega. Jujukan selepas Aleph null ini dipanggil sebagai Aleph 1 yang merupakan sebesar saiz jujukan Aleph null.

Jujukan ini bermula dengan omega1, omega1 + 1 dan seterusnya. Konsep jujukan ini membentuk Aleph 1. Aleph 1 wujud dengan mengunakan axiom, atau dalam lain perkataan andaian terdapat nombor di antara Aleph null dan Aleph 1. Dapat kita simpulkan Aleph 1 ialah nombor infinit kedua terbesar. Persoalannya, berapa besarkan Aleph yang terbesar?

Berapakah Aleph yang terbesar?

Aleph boleh terus membesar sehingga Aleph-omega dan terus membesar sehingga Aleph-omega kuasa omega kuasa omega dan seterusnya. Jujukan ini boleh terus membesar. Namun, apakah maksud semua jujukan ini? Maksudnya terdapat bilangan jujukan yang tidak terhingga sebelum menghampiri inifinit.

Kesimpulan, nombor terbesar yang boleh ditulis setakat ini ialah Aleph null atau googleplex yang mana ditulis dengan simbol  . Namun, terdapat banyak lagi jujukan selepas Aleph null sebelum menghampiri inifinit. Oleh sebab Inifiti bukan merupakan suatu nombor sebaliknya ia merupakan satu konsep yang tidak berpenghujung. Ini menjadikan infinit tidak boleh ditambah, ditolak, didarab atau dibahagi. Tiada jujukan yang lebih besar berbanding infinit ini membuktikan infinit adalah konsep jujukan yang terbesar.

Aczel, A. D. (2001). The mystery of the Aleph: Mathematics, the Kabbalah, and the search for infinity. Simon and Schuster.Brouwer, L. E. J. (1975). Intuitionism and formalism. In Philosophy and Foundations of Mathematics (pp. 123-138). North-Holland.Sinapova, D., & Unger, S. (2018). THE TREE PROPERTY AT ${\aleph _ {{\omega^ 2}+ 1}} $ AND ${\aleph _ {{\omega^ 2}+ 2}} $. The Journal of Symbolic Logic, 83(2), 669-682.Tall, D. (2001). A child thinking about infinity. Journal of Mathematical Behaviour, Elsevier.


Baja: Jenis, Penggunaan dan Kesan Sampingan

Menurut kamus dewan edisi keempat, baja ialah bahan yang mengandungi zat seperti nitrogen, fosforus dan kalium yang dihasilkan secara semula jadi atau buatan bertujuan untuk menyuburkan tanaman. Terdapat dua jenis baja yang utama iaitu baja organik dan baja bukan organik.

Baja organik juga dikenali sebagai baja asli atau baja alam. Ia adalah baja yang terhasil daripada tahi binatang dan tumbuh-tumbuhan yang sudah reput. Baja daripada sumber mineral juga dikatakan sebagai baja organik seperti kapur pertanian dan garam Epsom. Baja organik dengan atau tanpa penambahan baja mineral dapat dibahagikan kepada empat kumpulan sumber iaitu:

Baja berasaskan gambut (peat): gambut, kompos kayu dan lignit.Baja organik dari sumber binatang: kompos tinja, tanduk, serbuk tulang, serbuk darah, baja cecair ikan, mil bulu pelepah, mil belulang dan guano (tahi burung laut atau kelawar yang dikeringkan dan digunakan sebagai baja).Baja organik dari sumber tumbuh-tumbuhan:  kompos tumbuhan seperti alfalfa, biji kapas, gluten jagung, rumpai laut, dan sisa buangan ataupun keluaran sampingan industri makanan seperti hampas bijirin, sisa koko, sisa pembiran, vinasse (molasses), pulpa, sesawi dan sisa kanji.Baja dari sumber sisa bandaran: Enap cemar kumbahan, biogen dan kompos kebun.

Baja kompos tinja binatang terbahagi kepada empat jenis iaitu baja berbentuk pepejal (solid manure), cecair (liquid manure), buburan tinja (slurry) dan baja kering (dry manure). Baja pepejal biasanya terdiri daripada tinja haiwan, urin dan alas baja seperti jerami. Baja cecair pula adalah urin haiwan. Slurry adalah campuran tahi dan urin serta air.

Vermikompos adalah antara lain contoh baja organik yang terbaik di dunia masa kini selain empat kumpulan sumber di atas. Baja vermikompos dapat meningkatkan produktiviti tanaman dengan meningkatkan tahap kesuburan tanah. Vermikompos adalah bahan organik yang terhasil daripada proses atau aktiviti mikrob dan cacing tanah ke atas bahan organik mentah seperti sisa pertanian (contoh: jerami padi) yang membantu dalam proses pereputan dan menjadi kompos.  Sebahagian sisa pertanian ini akan dimakan oleh cacing tanah dan dikeluarkan sebagai tahi cacing atau vermikas.

Vermikas adalah agregat-agregat kecil yang baik untuk membaiki struktur tanah, selain mengandungi pelbagai jenis hormone dan enzim yang dikeluarkan oleh bakteria didalam perut cacing yang baik utk tumbesaran pokok. Vermikompos lebih baik daripada kompos kerana kandungan bakteria yang pelbagai dan banyak, yang membantu tumbesaran pokok.

Terdapat tiga jenis cacing tanah yang sesuai untuk menghasilkan vermikompos seperti Epigeic (litter dweller), Endogeic (subsoil dweller) dan Anecic (top soil dweller). Walau bagaimanapun, jenis cacing tanah yang biasa dignakan untuk vermikompos adalah Brandling worm (Eisenia foetida) dan Redworm/Red wigglers (Lumbricus rubellus). Kandungan nitrogen, kalsium, magnesium dan fosfat adalah tinggi di dalam tanah yang mengandungi cacing tanah dan ini adalah baik untuk tumbesaran pokok.

Penghasilan baja organik masa kini memerlukan kos yang mahal. Disamping itu, kesan penggunaan adalah perlahan dengan kadar pengagihan nutrien ke dalam tanah  dan kawasan penanaman adalah tidak sekata.  Oleh itu penggunaan baja tidak organik semakin banyak di ladang penanaman yang berskala besar.

2. Baja bukan organik

Baja bukan organik adalah baja yang dibuat daripada atau yang menggunakan bahan bahan kimia. Beberapa nama dapat merujuk kepada baja bukan organik seperti baja kimia, baja buatan, baja tiruan dan baja sintetik. Terdapat tiga jenis baja kimia di pasaran seperti:

Baja tunggal/terus (single dressing fertilizer): Baja yang mengandungi salah satu zat sama ada nitrogen, fosforus atau kalium.Baja campuran (compound fertilizer): Baja yang terdiri daripada dua atau lebih zat (nitrogen, fosforus dan kalium) yang dicampurkan secara fizikal untuk memperoleh gabungan zat yang dikehendaki.Baja sebatian: Baja yang mengandungi dua atau tiga zat (nitrogen, fosforus dan kalium) yang dihasilkan melalui proses kimia.

Walaupun kesan penggunaan baja organik adalah agak lambat berbanding baja kimia, masih ramai pengusaha ladang atau kebun memilih untuk menggunakan baja organik kerana manfaat yang diperoleh. Antara manfaat jangka panjang penggunaan baja organik ialah ia mampu meningkatkan kandungan karbon tanah disamping meningkatkan kesuburan tanah.

Kandungan nutrien, kelarutan dan pelepasan nutrien dalam baja organik juga adalah sederhana jika dibandingkan dengan baja kimia. Kebanyakan kandungan nitrogen dalam baja organik adalah bersifat tidak larut. Oleh itu, bekalan nitrogen kepada tumbuhan akan dilepaskan kedalam tanah untuk keperluan tumbuh-tumbuhan secara pelepasan perlahan. Ini sangat berguna untuk memastikan kecukupan atau keberadaan bekalan nitrogen kepada pokok setiap masa walaupun kesannya adalah perlahan. Secara tidak langsung, baja organik dapat meningkatkan kadar simpanan nutrien dalam tanah dan mengurangkan risiko terlebih baja.

Baja organik juga mampu memberi manfaat yang tinggi kepada tumbesaran pokok dengan peranan humus dan komponen organik tanah yang lain. Hubungan ekologi antara tumbuhan, tanah dan alam sekitar dapat membantu menyeragamkan pengagihan nutrien ke dalam tanah supaya pokok dapat tumbuh dengan baik walaupun dengan kepadatan nutrient yang rendah. Kadar pembebasan atau pelepasan nutrien yang perlahan dan konsisten juga mampu mengelakkan kejutan kepada tumbuhan. Selain itu, penggunaan baja organik dapat membantu mengekalkan kelembapan tanah, memperbaiki struktur tanah disamping mencegah hakisan pada tanah atas.

Komposisi baja organik adalah lebih kompleks dan berbeza berbanding baja kimia standard kerana ia bergantung kepada  sumber baja organik itu seperti pemakanan haiwan yang menghasilkan tinja untuk tujuan penghasilan baja. Pemprosesan baja organik juga harus dilakukan dengan teliti dan mengikut panduan khusus untuk mengelakkan baja mengandungi patogen daripada pokok atau haiwan yang boleh mendatangkan keburukan kepada manusia dan pokok.

Penggunaan baja kimia adalah menjadi pilihan pengusahan tanaman secara besar besaran kerana mempunyai kesan yang cepat, murah dan kandungan nutrien yang tetap. Namun baja kimia perlu digunakan dengan sukatan yang betul dan masa yang sesuai agar tidak mendatangkan mudarat kepada tumbuhan dan alam sekitar.

Kesan sampingan terlebih penggunaan

Kesan penggunaan baja organik secara berlebihan kepada pokok atau tanaman tidak dilaporkan tetapi ini mendatangkan pembaziran kepada sumber. Namun dilaporkan bahawa penggunaan baja organik sahaja pada pokok dapat tanpa baja lain dapat menghalang pengasidan tanah berlaku.

Namun, penggunaan baja kimia seperti NPK secara berterusan selama 20 tahun telah dilaporkan boleh menyebabkan pH tanah menurun (pengasidan tanah) yang tidak sesuai untuk tumbesaran pokok.  Selain itu penggunaan baja kimia dalam jangka masa yang panjang mengakibatkan kualiti tanah dan hasil tanaman merosot. Namun kajian di China mendapati walaupun penggunaan baja NPK (kimia) didapati boleh menurunkan pH tanah dgn kadar 0.07 setahun, namun dengan penggunaan bersama dengan baja organik yang dapat meningkatkan pH tanah dengan kadar 0.04, justeru ia dapat memastikan tanah kekal subur.

Oleh itu mereka menyarankan penggunaan kedua dua jenis baja ini untuk menghalang pengasidan tanah berlaku dan meningkatkan hasil tanaman. Ini kerana, penggunaan baja kimia dan baja organik dalam jangkamasa yang lama terbukti dapat meningkatkan jerami dan hasil bijiran seperti gandum dan jagung. Dilaporkan juga bahawa jumlah kandungan karbon organik tanih meningkat dengan penggunaan kedua dua jenis baja yang dilaporkan.

Namun, masalah alam sekitar akan berlaku sekiranya penggunaan baja adalah tidak terkawal. Masalah akan berlaku sekiranya penggunaan baja adalah pada masa yang tidak sesuai terutama apabila tumbuhan tidak memerlukan baja, baja digunakan secara terlebih, ataupun baja tidak diserap terus ke dalam tanah selepas proses pembajaan. Akibat yang bakal berlaku adalah seperti:

Kehilangan nitrat kerana proses larut lesap (leaching) berlaku selepas proses nitrifikasi atau mineralization.Kehilangan ammonia daripada permukaan tanah atau tumbuh tumbuhan.Kehilangan kalium (Potassium) akibat proses larut lesap pada tanah ringan.Pengumpulan fosforus pada bahagian tanah atas dan subtanah, larut lesap fosforus dari tanah gambut.

Kesan paling utama penggunaan baja kimia yang berlebihan adalah menjejaskan kesuburan tanah dan meningkatkan kematian hidupan akuatik sekiranya ladang adalah berdekatan dengan sumber air. Proses eutrofikasi juga bakal berlaku yang disebabkan oleh pembajaan berlebihan.

Pembajaan berlebihan juga dapat mendatang kesan mudarat kepada hidupan tanah seperti ekosistem tanah terganggu yang juga mungkin penyebab kematian kepada mikrob atau hidupan dalam tanah. Penggunaan baja kimia secara berlebihan juga boleh mengakibatkan peningkatan pemeruapan ammonia sekiranya baja tidak diserap kedalam tanah sejurus selepas proses pembajaan. Pemeruapan ammonia akan mengakibatkan kerugian kepada petani kerana ia hilang begitu sahaja dan tidak dapat diserap oleh akar pokok untuk tumbesaran.

Jenis, penggunaan dan kesan pembajaan haruslah difahami oleh pengusaha ladang sebelum apa apa penggunaan ke atas tumbuhan dilakukan agar ia tidak mendatangkan kerugian kepada ekosistem bumi dan juga kerugian kepada pengusaha.

Artikel berkaitan: Cara Buat Baja Organik

Kiiski, H., Dittmar, H., Drach, M., Vosskamp, R., Trenkel, M. E., Gutser, R., & Steffens, G. (2000). Fertilizers, 2. Types. Ullmann’s Encyclopedia of Industrial Chemistry, 1-53.Kothari, R., Verma, S., & Tyagi, V. V. (2012). Role of Various Vermicomposting Parameters in Green Sustainable Approach. In A.  Singh, R. P. (Ed). Organic  fertilizers: Types, production and environmental impact (85-96). Nova Science Publishers.Füleky, G., Benedek, S. (2012). Replenishing Soil Organic Matter With Organic Fertilisers. In A.  Singh, R. P. (Ed). Organic fertilizers: Types, production and environmental impact (47-62). Nova Science Publishers.Wang, H., Xu, J., Liu, X., Zhang, D., Li, L., Li, W., & Sheng, L. (2019). Effects of long-term application of organic fertilizer on improving organic matter content and retarding acidity in red soil from China. Soil and Tillage Research, 195, 104382.